Avviż Legali Importanti

|

52008PC0793

Proposta għal regolament tal-Kunsill li jemenda r-Regolament (KE) Nru 1682/2004 li jimponi dazju definittiv ta' kumpens fuq importazzjonijiet ta' ċerti sistemi ta' elettrodi tal-grafita li joriġinaw fl-Indja u r-Regolament (KE) Nru 1629/2004 li jimponi dazju definittiv anti-dumping fuq importazzjonijiet ta' ċerti sistemi ta' elettrodi tal-grafita li joriġinaw fl-Indja.  /* KUMM/2008/0793 finali */

	[pic] | KUMMISSJONI TAL-KOMUNITAJIET EWROPEJ |Brussel 25.11.2008KUMM(2008) 793 finaliProposta għalREGOLAMENT TAL-KUNSILLli jemenda r-Regolament (KE) Nru 1682/2004 li jimponi dazju definittiv ta' kumpens fuq importazzjonijiet ta' ċerti sistemi ta' elettrodi tal-grafita li joriġinaw fl-Indja u r-Regolament (KE) Nru 1629/2004 li jimponi dazju definittiv anti-dumping fuq importazzjonijiet ta' ċerti sistemi ta' elettrodi tal-grafita li joriġinaw fl-Indja.(preżentata mill-Kummissjoni)MEMORANDUM TA’ SPJEGAZZJONIKUNTEST TAL-PROPOSTA |Ir-raġunijiet għall-proposta u l-għanijiet tagħha Din il-proposta tikkonċerna l-applikazzjoni tar-Regolament tal-Kunsill (KE) Nru 2026/97 tas-6 ta’ Ottubru 1995 dwar il-protezzjoni kontra l-importazzjonijiet issussidjati minn pajjiżi mhux membri tal-Komunità Ewropea (“ir-Regolament bażiku”) fil-proċediment kontra s-sussidju dwar importazzjonijiet ta' sistemi ta' elettrodi tal-grafita li joriġinaw fl-Indja. |Kuntest ġenerali Din il-proposta hija magħmula fil-kuntest tal-implimentazzjoni tar-Regolament bażiku u hija r-riżultat ta’ investigazzjoni li twettqet skont ir-rekwiżiti sostantivi u proċedurali stabbiliti fih. |Miżuri attwali fil-qasam tal-proposta Ir-Regolament tal-Kunsill (KE) Nru 1628/2004 li jimponi dazju definittiv ta' kumpens fuq importazzjonijiet ta' sistemi ta' elettrodi tal-grafita li joriġinaw fl-Indja u r-Regolament tal-Kunsill (KE) Nru 1629/2004 li jimponi dazju definittiv anti-dumping fuq importazzjonijiet ta' ċerti sistemi ta' elettrodi tal-grafita li joriġinaw fl-Indja. |Konsistenza ma' politika u għanijiet oħra tal-Unjoni Mhux applikabbli. |KONSULTAZZJONI MA’ PARTIJIET INTERESSATI U STIMA TAL-IMPATT |Konsultazzjoni ma' partijiet interessati |Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tal-leġiżlazzjoni bażika. |Ġbir u użu ta’ għarfien espert |Ma kien hemm ebda ħtieġa għal għarfien espert estern. |Stima tal-impatt Din il-proposta hi r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda fih lista eżawrjenti ta’ kundizzjonijiet li jridu jiġu evalwati. |ELEMENTI ġURIDIċI TAL-PROPOSTA |Sommarju tal-azzjoni proposta Fit-2 ta' Ottubru 2007, il-Kummissjoni b'inizjattiva tagħha stess tat bidu għal reviżjoni interim parzjali, limitata għal-livell ta' sussidju, tal-miżuri ta' kumpens applikabbli għall-importazzjonijiet fil-Komunità ta' sistemi ta' elettrodi tal-grafita li joriġinaw fl-Indja. Ir-reviżjoni ngħatat bidu billi kien hemm biżżejjed evidenza prima facie f'idejn il-Kummissjoni li ċ-ċirkostanzi rigward is-sussidju li fuqu l-miżuri ġew stabbiliti nbidlu u li dawn il-bidliet kienu ta’ natura permanenti. Il-proposta tal-Kummissjoni mehmuża għal Regolament tal-Kunsill fiha l-konklużjonijiet ta' din ir-reviżjoni. Għalhekk qed jiġi propost li l-Kunsill jadotta l-proposta mehmuża għal Regolament li għandu jiġi ppubblikat f'Il-Ġurnal Uffiċjali tal-Unjoni Ewropea mhux aktar tard mill-1 ta' Jannar 2009. |Bażi ġuridika Ir-Regolament tal-Kunsill (KE) Nru 2026/97 tas-6 ta' Ottubru 1997 dwar il-protezzjoni kontra l-importazzjonijiet issussidjati minn pajjiżi li mhumiex membri tal-Komunità Ewropea, kif emendat l-aħħar bir-Regolament tal-Kunsill (KE) Nru 461/2004 tat-8 ta' Marzu 2004. |Prinċipju ta’ sussidjarjetà Il-proposta taqa’ taħt il-kompetenza esklużiva tal-Komunità. Għaldaqstant, il-prinċipju ta’ sussidjarjetà ma japplikax. |Prinċipju ta’ proporzjonalità Il-proposta tikkonforma mal-prinċipju ta’ proporzjonalità minħabba li l-forma ta' azzjoni hija deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. |Mhijiex applikabbli indikazzjoni ta' kif jiġi minimizzat u jsir proporzjonali mal-għan tal-proposta, il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini. |Għażla ta' strumenti |L-istrumenti proposti: Regolament. |Mezzi oħra ma jkunux adegwati minħabba li r-Regolament bażiku msemmi hawn fuq ma jipprevedix għażliet alternattivi. |IMPLIKAZZJONI BAġITARJA |Il-proposta ma għandha l-ebda implikazzjoni fuq il-baġit Komunitarju. |Proposta għalREGOLAMENT TAL-KUNSILLli jemenda r-Regolament (KE) Nru 1682/2004 li jimponi dazju definittiv ta' kumpens fuq importazzjonijiet ta' ċerti sistemi ta' elettrodi tal-grafita li joriġinaw fl-Indja u r-Regolament (KE) Nru 1629/2004 li jimponi dazju definittiv anti-dumping fuq importazzjonijiet ta' ċerti sistemi ta' elettrodi tal-grafita li joriġinaw fl-Indja.IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2026/97 tas-6 ta' Ottubru 1997 dwar il-protezzjoni kontra l-importazzjonijiet issussidjati minn pajjiżi mhux Membri tal-Komunità Ewropea[1] ("ir-Regolament bażiku"), u b'mod partikolari l-Artikolu 15 u 19 tiegħu,Wara li kkunsidra l-proposta ppreżentata mill-Kummissjoni wara li kkonsultat il-Kumitat Konsultattiv,Billi:A. PROĊEDURAI. Investigazzjonijiet preċedenti u miżuri attwali(1) Il-Kunsill, bir-Regolament (KE) Nru 1628/2004[2], impona dazju definittiv ta' kumpens fuq importazzjonijiet ta' elettrodi tal-grafita ta' tip użat għall-ifran elettriċi, b’densità apparenti ta’ 1.65 g/cm3 jew aktar u b’reżistenza elettrika ta’ 6.0 μΩ.m jew anqas, li jaqgħu fi ħdan il-kodiċi NM ex 8545 11 00 u nipils użati għal dawn l-elettrodi, li jaqgħu fi ħdan il-kodiċi NM ex 8545 90 90 kemm jekk importati flimkien kif ukoll separatament, li joriġinaw fl-Indja. Ir-rata ta' dazju tinsab f'medda ta' bejn 7.0 % u 15.7 % għal esportaturi msemmija individwalment b'rata residwa ta' dazju ta' 15.7 % imposta fuq importazzjonijiet minn esportaturi oħrajn.(2) Fl-istess waqt, bir-Regolament (KE) Nru 1629/2004[3], il-Kunsill impona dazju anti-dumping definittiv fuq importazzjonijiet tal-istess prodott li joriġina fl-Indja.II. Bidu ta' reviżjoni parzjali interim(3) Wara l-impożizzjoni tad-dazju definittiv ta' kumpens il-Gvern tal-Indja ('GI') ressaq sottomissjonijiet li ċ-ċirkustanzi fir-rigward taż-żewġ skemi ta' sussidju (l-Iskema ta' Kreditu ta' Dazju bil-Ktieb u l-Eżenzjoni mit-Taxxa tad-Dħul skont it-Taqsima 80 HHC tal-Att dwar it-Taxxa tad-Dħul) inbidlu u li dawn it-tibdiliet huma ta' natura permanenti. Bħala konsegwenza, tressaq l-argument li l-livell ta' sussidju x'aktarx li naqas u għaldaqstant il-miżuri li ġew stabbiliti parzjalment fuq dawn l-iskemi għandhom jiġu riveduti.(4) Il-Kummissjoni eżaminat l-evidenza mressqa mill-GI u sabitha suffiċjenti biex tiġġustifika l-bidu ta’ reviżjoni skont id-dispożizzjonijiet tal-Artikolu 19 tar-Regolament bażiku kontra s-sussidju. Wara konsultazzjoni mal-Kumitat Konsultattiv, il-Kummissjoni tat bidu għal reviżjoni parzjali interim ex officio tal-miżuri fis-seħħ b'avviż ippubblikat f' Il-Ġurnal Uffiċjali tal-Unjoni Ewropea [4].(5) L-għan ta' din l-investigazzjoni għal reviżjoni parzjali interim huwa li tanalizza l-ħtieġa għat-tkomplija, it-tneħħija jew l-emenda tal-miżuri attwali fir-rigward ta' dawk il-kumpaniji li bbenefikaw mill-iskema jew miż-żewġ skemi mibdula ta' sussidju inkluż, għal dawk il-kumpaniji, fir-rigward ta' skemi oħrajn fejn tingħata biżżejjed evidenza skont id-dispożizzjonijiet rilevanti tal-avviż ta' bidu.III. Perjodu ta’ investigazzjoni(6) L-investigazzjoni kopriet il-perjodu mill-1 ta' Ottubru 2006 sat-30 ta' Settembru 2007 (il-'perjodu ta' investigazzjoni għal reviżjoni' jew il-'PIR').IV. Partijiet ikkonċernati mill-investigazzjoni(7) Il-Kummissjoni għarrfet b'mod uffiċjali lill-GI, iż-żewġ produtturi esportaturi Indjani elenkati fl-avviż ta' bidu ta' reviżjoni parzjali interim , kif ukoll il-produtturi tal-Komunità, dwar il-bidu tal-investigazzjoni għal reviżjoni parzjali interim . Il-partijiet interessati kellhom l-opportunità li jressqu l-opinjonijiet tagħhom bil-miktub u li jitolbu seduta. Il-kummenti bil-miktub u bil-fomm ippreżentati mill-partijiet ġew ikkunsidrati u, fejn kien xieraq, ittieħed kont tagħhom.(8) Il-Kummissjoni bagħtet kwestjonarji lil żewġ produtturi esportaturi li jikkooperaw u lill-GI. Waslu tweġibiet kemm mill-produtturi esportaturi li jikkooperaw kif ukoll mill-GI.(9) Il-Kummissjoni fittxet u vverifikat it-tagħrif kollu li qieset meħtieġ għad-determinazzjoni tas-sussidjar. Saru żjajjar ta’ verifika fil-bini tal-partijiet konċernati li ġejjin:1. Gvern tal-Indja-  Ministeru tal-Kummerċ, New Delhi2. Produtturi esportaturi fl-Indja-  Graphite India Limited (GIL), Kolkatta-  Hindustan Electro Graphite (HEG) Limited, NoidaVI. Informazzjoni dwar dak li nstab u kummenti dwar il-proċedura(10) Il-GI u l-partijiet interessati l-oħra ġew infurmati dwar il-fatti essenzjali u l-konsiderazzjonijiet li fuqhom kien hemm il-ħsieb li tiġi proposta l-emenda tar-rata ta' dazju applikabbli għaż-żewġ produtturi Indjani li jikkooperaw u jinżammu l-miżuri eżistenti għall-kumpaniji l-oħra kollha li ma jikkooperawx ma' din ir-reviżjoni parzjali interim . Ġew mogħtija wkoll żmien raġonevoli biex jikkummentaw. Is-sottomissjonijiet u l-kummenti kollha ttieħdu inkonsiderazzjoni kif jidher hawn taħt.B. PRODOTT IKKONĊERNAT(11) Il-prodott kopert minn din ir-reviżjoni huwa l-istess prodott bħal dak ikkonċernat mir-Regolament tal-Kunsill (KE) Nru 1628/2004, jiġifieri elettrodi tal-grafita tat-tip użat għall-ifran elettriċi, b’densità apparenti ta’ 1.65 g/cm3 jew aktar u b’reżistenza elettrika ta’ 6.0 μΩ.m jew anqas, li jaqgħu fi ħdan il-kodiċi NM ex 8545 11 00 u nipils użati għal dawn l-elettrodi, li jaqgħu fi ħdan il-kodiċi NM ex 8545 90 90 kemm jekk importati flimkien kif ukoll separatament, li joriġinaw fl-Indja.C. SUSSIDJII. Introduzzjoni(12) Fuq il-bażi tal-informazzjoni mibgħuta mill-GI u l-produtturi esportaturi li jikkooperaw u t-tweġibiet għall-kwestjonarju mill-Kummissjoni, l-iskemi li ġejjin, li allegatament jinvolvu l-għoti ta’ sussidji, ġew investigati:(a) L-iskema ta' Awtorizzazzjoni bil-Quddiem (magħrufa qabel bħala Skema ta' Liċenzjar bil-Quddiem),(b) L-Iskema ta' Kreditu ta' Dazju bil-Ktieb,(c) L-Iskema ta' Importazzjoni b'eżenzjoni parzjali jew totali tad-dazju ta' Beni Kapitali għall-Promozzjoni tal-Esportazzjoni,(d) Eżenzjoni mit-Taxxa tad-Dħul,(e) Eżenzjoni ta' dazju fuq l-elettriku tal-istat ta' Madhya Pradesh.(13) L-iskemi (a) sa (c) speċifikati hawn fuq huma bbażati fuq l-Att tal-1992 dwar il-Kummerċ Barrani (Żvilupp u Regolamentazzjoni) (Nru 22 tal-1992) li daħal fis-seħħ fis-7 ta’ Awwissu 1992 ("Att dwar il-Kummerċ Barrani"). L-Att dwar il-Kummerċ Barrani jawtorizza lill-GI biex joħroġ notifiki dwar il-politika ta’ esportazzjoni u importazzjoni. Dawn jinsabu miġbura fil-qosor fid-dokumenti "Politika ta’ Esportazzjoni u Importazzjoni", li l-Ministeru tal-Kummerċ joħroġ kull ħames snin u jaġġorna regolarment. Dokument wieħed dwar il-Politika ta' Esportazzjoni u Importazzjoni huwa rilevanti għal-PIR ta' dan il-każ, jiġifieri dak li jkopri l-perjodu mill-1 ta' Settembru 2004 sal-31 ta' Marzu 2009 ("Politika EXIM 04-09'). Barra minn hekk, il-GI jistipula wkoll il-proċeduri li jirregolaw il-politika-EXIM 04-09 f’'Manwal ta’ Proċeduri - mill-1 ta’ Settembru 2004 sal-31 ta’ Marzu 2009, Volum I' ('HOP I 04-09'). Il-Manwal ta’ Proċedura jiġi aġġornat ukoll fuq bażi regolari.(14) L-iskema ta’ Eżenzjoni tat-Taxxa fuq id-Dħul speċifikata hawn fuq taħt (d) hija bbażata fuq l-Att tat-Taxxa fuq id-Dħul tal-1961, li tiġi emendata kull sena mill-Att tal-Finanzi.(15) L-iskema ta' Eżenzjoni ta' Dazju fuq l-Elettriku speċifikata hawn fuq taħt (e) hija bbażata fuq it-Taqsima 3-B tal-Att dwar id-Dazju fuq l-Elettriku ta' Madhya Pradesh tal-1949.(16) Skont l-Artikolu 11(10) tar-Regolament bażiku kontra s-sussidju, il-Kummissjoni stiednet lil-GI għal konsultazzjonijiet addizzjonali fir-rigward kemm ta' skemi mibdula kif ukoll mhux mibdula bil-ħsieb li tiċċara l-qagħda tal-fatti fir-rigward tal-iskemi allegati u li tasal għal soluzzjoni li jaqblu magħha ż-żewġ naħat. Wara dawn il-konsultazzjonijiet, u fl-assenza ta' soluzzjoni li jaqblu magħha ż-żewġ naħat fir-rigward ta' dawn l-iskemi, il-Kummissjoni inkludiet dawn l-iskemi kollha fl-investigazzjoni tas-sussidju.II. Skemi Speċifiċi1 Skema ta' Awtorizzazzjoni Bil-Quddiem (Advance Authorisation Scheme, 'AAS')(a) Bażi ġuridika(17) Id-deskrizzjoni fid-dettall tal-iskema tinsab fil-paragrafi 4.1.1 sa 4.1.14 tal-politika-EXIM 04-09 u l-kapitoli 4.1 sa 4.30 tal-HOP I 04-09. Din l-iskema kienet tissejjaħ l-Iskema ta' Liċenzji bil-Quddiem matul l-investigazzjoni ta' qabel għal reviżjoni li wasslet għall-impożizzjoni bir-Regolament tal-Kunsill (KE) Nru 1628/2004 tad-dazju definittiv ta' kumpens attwalment fis-seħħ.(b) Eliġibilità(18) L-AAS tikkonsisti f'sitt sottoskemi, kif deskritti f'aktar dettall hawn taħt. Dawn is-sottoskemi inter alia huma differenti fl-ambitu ta’ eliġibilità. Il-produtturi esportaturi u n-negozjanti esportaturi "marbuta ma" produtturi sekondarji huma eliġibbli għall-esportazzjonijiet materjali tal-AAS u għall-AAS għall-ħtieġa annwali. Il-produtturi esportaturi li jfornu l-esportatur finali huma eliġibbli għall-AAS għall-provvisti intermedji. Il-kuntratturi ewlenin li jfornu lill-kategoriji "meqjusa għall-esportazzjoni" imsemmija fil-paragrafu 8.2 tal-politika EXIM 04-09, bħall-fornituri ta’ unità orjentata lejn l-esportazzjoni ("EOU – Export Oriented Unit"), huma eliġibbli għall-AAS bħala meqjusa għall-esportazzjoni. Eventwalment, il-fornituri intermedji li jfornu lil manifatturi-esportaturi huma eliġibbli għal benefiċċji "meqjusa bħala għall-esportazzjoni" taħt is-sottoskemi Ordni ta' Rilaxx bil-Quddiem (Advance Release Order - 'ARO') u Ittra Interna ta' Kreditu ta' Kumpens. (c) Implimentazzjoni prattika(19) Awtorizazzjonijiet bil-quddiem jistgħu jinħarġu għal:(i) Esportazzjonijiet b'mod fiżiku: Din hija s-sottoskema prinċipali. Hija tippermetti l-importazzjoni bla ħlas ta’ dazju ta' materjal li jidħol fil-produzzjoni ta' prodott speċifiku li jirriżulta għall-esportazzjoni. "B'mod fiżiku" f’dan il-kuntest tfisser li l-prodott għall-esportazzjoni jrid jitlaq mit-territorju Indjan. Il-permess għall-importazzjoni u l-obbligu ta’ esportazzjoni inkluż it-tip ta’ prodott għall-esportazzjoni jkunu speċifikati fil-liċenzja.(ii) Ħtieġa annwali: Din l-awtorizzazzjoni mhix marbuta ma’ prodott speċifiku ta' esportazzjoni, iżda ma’ grupp usa’ ta’ prodotti (pereżempju prodotti kimiċi u dawk relatati). Id-detentur ta’ liċenzja jista’- sa ċertu limitu fil-valur iffissat fuq kif tkun marret l-esportazzjoni fiż-żmien ta’ qabel - jimporta bla ħlas ta’ dazju dak kollu li jkun se jintuża fil-manifattura ta’ kull oġġett li jaqa’ taħt dan il-grupp ta’ prodotti. Jista’ jagħżel li jesporta kull prodott li jirriżulta li jaqa’ taħt dan il-grupp ta’ prodotti li juża dan il-materjal eżentat mid-dazju.(iii) Provvisti intermedji: Din is-sottoskema tkopri l-każijiet meta żewġ manifatturi jkollhom il-ħsieb li jipproduċu prodott wieħed għall-esportazzjoni u jaqsmu l-proċess tal-produzzjoni. Il-manifattur esportatur jipproduċi l-prodott intermedju. Huwa jista’ jimporta bla ħlas ta’ dazju l-materjal li jidħol fil-prodott u għal din ir-raġuni jista’ jikseb l-AAS għall-provvisti intermedji. L-esportatur finali jwassal fit-tmiem il-produzzjoni u jkun obbligat li jesporta l-prodott lest.(iv) Meqjusa għall-esportazzjoni: Din is-sottoskema tippermetti lil kuntrattur prinċipali li jimporta bla ħlas ta’ dazju dak li jkun meħtieġ li jidħol fil-produzzjoni ta’ prodotti li se jinbiegħu bħala "meqjusa għall-esportazzjoni" lill-kategoriji ta’ klijenti msemmija fil-paragrafu 8.2 (b) sa (f), (g), (i) u (j) tal-politika EXIM 04-09. Skont il-Gvern tal-Indja, meqjusa għall-esportazzjoni tirreferi għal dawk it-transazzjonijiet li fihom il-prodotti fornuti ma joħorġux mill-pajjiż. Għadd ta’ kategoriji ta’ provvista jitqiesu bħala meqjusa għall-esportazzjoni sakemm l-oġġetti jiġu mmanifatturati fl-Indja, pereżempju. provvista ta’ oġġetti lil EOU jew lil kumpanija li tkun tinsab f’żona ekonomika speċjali ('ŻES').(v) ARO: Detentur ta' AAS li jkollu l-ħsieb li jġib dak li juża fi prodott minn sorsi tal-lokal, minflok ma jimporta direttament, għandu l-għażla li jġibhom b'ARO. F’dawn il-każi l-Awtorizzazzjonijiet bil-Quddiem ikunu kkonfermati bħala AROs u jkunu endorsjati lill-fornitur lokali mal-kunsinna tal-oġġetti speċifikati fihom. L-endorsjar tal-ARO jintitola l-fornitur lokali għall-benefiċċji bħal dawk meqjusa għall-esportazzjoni kif stabbilit fil-paragrafu 8.3 tal-politika EXIM 04-09 (jiġifieri l-AAS għall-provvisti intermedji/meqjusa għall-esportazzjoni, ħlas lura ta’ dazju mħallas fuq oġġetti meqjusa għall-esportazzjoni u rifużjoni ta’ dazju tas-sisa finali). Il-mekkaniżmu tal-ARO jirrifondi t-taxxi u d-dazji lill-fornitur minflok ma jirrifondi dawn lill-esportatur finali fil-forma ta’ ħlas lura/rifużjoni ta’ dazji. Ir-rifużjoni tat-taxxi/tad-dazji tista’ ssir fuq dak li jidħol fil-prodott kemm jekk dak li jidħol ikun tal-lokal kif ukoll jekk ikun importat.(vi) Ittra Interna ta' Kreditu ta' Kumpens: Din is-sottoskema għal darba oħra tkopri l-provvisti mil-lokal lid-detentur ta' Awtorizzazzjoni bil-Quddiem. Id-detentur ta’ Awtorizzazzjoni bil-Quddiem jista’ javviċina bank biex jiftaħ ittra interna ta’ kreditu ta' kumpens favur fornitur lokali. L-awtorizzazzjoni titħassar mill-bank għall-importazzjoni diretta, b’konnessjoni biss mal-valur u l-volum ta’ oġġetti miġjuba minn sorsi tal-lokal minflok ma jiġu importati. Il-fornitur lokali jkun intitolat għall-benefiċċji bħal dawk meqjusa għall-esportazzjoni kif stabbilit fil-paragrafu 8.3 tal-politika EXIM 04-09 (jiġifieri l-AAS għall-provvisti intermedji/oġġetti meqjusa għall-esportazzjoni, ħlas lura ta’ dazju mħallas fuq oġġetti meqjusa għall-esportazzjoni u rifużjoni ta’ dazju tas-sisa finali).(20) Ġie stabbilit li matul il-PIR wieħed mill-esportaturi li jikkooperaw kiseb konċessjonijiet taħt l-ewwel sottoskema, jiġifieri esportazzjonijiet b'mod fiżiku AAS. Għalhekk mhux meħtieġ li jiġi stabbilit jekk is-sottoskemi li jifdal jistgħux joffru kumpens.(21) Wara l-impożizzjoni bir-Regolament tal-Kunsill (KE) Nru 1628/2004 tad-dazju definittiv ta' kumpens attwalment fis-seħħ, il-GI mmodifika s-sistema ta' verifika applikabbli għall-AAS. F'termini konkreti, għall-finijiet ta' verifika mill-awtoritajiet Indjani, detentur ta' Awtorizzazzjoni bil-Quddiem huwa obbligat legalment li jżomm "rendikont veru u proprju ta' konsum u utilizzazzjoni ta' prodotti mingħajr dazju importati/mixtrija lokalment" f'format speċifikat (kapitoli 4.26, 4.30 u Appendiċi 23 HOP I 04-09), jiġifieri reġistru veru tal-konsum. Dan ir-reġistru jrid jiġi vverifikat minn kontabilist estern skedat/kontabilist tal-kosti u x-xogħol li joħroġ ċertifikat li jistqarr li r-reġistri preskritti u d-dokumentazzjoni rilevanti ġew eżaminati u li l-informazzjoni mogħtija skont l-Appendiċi 23 hija vera u korretta f'kull rigward. Madankollu, id-dispożizzjonijiet imsemmija qabel japplikaw biss għal Awtorizzazzjonijiet bil-Quddiem maħruġa fit-13 ta' Mejju 2005 jew wara. Għall-Awtorizzazzjonijiet bil-Quddiem kollha jew Liċenzji bil-Quddiem qabel din id-data, id-detenturi huma mitluba jimxu skont id-dispożizzjonijiet ta' verifika li kienu japplikaw qabel, jiġifieri li jżommu rendikont veru u proprju ta' konsum u użu ta' prodotti importati għal dik li hija liċenzja fil-format speċifikat tal-Appendiċi 18 (kapitolu 4.30 u l-Appendiċi 18 HOP I 02-07).(22) Fir-rigward tas-sottoskema użata matul il-PIR mill-produttur esportatur li jikkoopera, jiġifieri dik tal-esportazzjonijiet b'mod fiżiku, kemm il-konċessjoni ta' importazzjoni kif ukoll l-obbligu ta' esportazzjoni huma ffissati fil-volum u fil-valur mill-GI u jiġu dokumentati fuq l-Awtorizzazzjoni. Barra dan, fil-waqt tal-importazzjoni u tal-esportazzjoni, it-transazzjonijiet li jikkorrispondu jridu jkunu ddokumentati mill-uffiċjali tal-Gvern fuq l-Awtorizzazzjoni. Il-volum ta’ importazzjonijiet konċessi taħt din l-iskema huwa ddeterminat mill-GI fuq il-bażi tan-normi standard ta’ dħul-ħruġ (‘SIONs’ – Standard Input-Output Norms). Is-SIONs jeżistu għall-biċċa l-kbira tal-prodotti inkluż il-prodott ikkonċernat u huma ppublikati fil-HOP II 04-09.(23) Il-materjali importati biex jidħlu fil-prodott mhumiex trasferibbli u jridu jintużaw biex jinħadem il-prodott ta' esportazzjoni li jirriżulta. L-obbligu ta’ esportazzjoni jrid jiġi osservat f'medda ta' żmien preskritt wara l-ħruġ tal-liċenzja (24 xahar b’żewġ estensjonijiet possibbli ta’ sitt xhur kull waħda).(24) L-investigazzjoni ta' reviżjoni stabbilixxit li l-Liċenzji bil-Quddiem użati għall-importazzjoni ta' materja prima matul il-PIR inħarġet qabel it-13 ta' Mejju 2005. Għalhekk, ir-rekwiżiti ġodda ta' verifika stipulati mill-awtoritajiet Indjani fil-HOP I 04-09, kif deskritti fi (21) hawn fuq, kienu għadhom ma ġewx ittestjati fil-prattika. Barra minn hekk, il-kumpanija ma setgħetx turi li kienu nżammu r-reġistri meħtieġa ta' konsum attwali u ħażna fil-format meħtieġ mill-kapitolu 4.30 u l-Appendiċi 18 tal-HOP I 02-07, kif applikabbli għal-Liċenzji bil-Quddiem maħruġa qabel it-13 ta' Mejju 2005. Wara li ttieħed kont ta' din is-sitwazzjoni, qiegħed jitqies li l-esportatur investigat ma kienx f'qagħda li juri li ġew sodisfatti d-dispożizzjonijiet EXIM rilevanti dak iż-żmien.(d) Kummenti fuq dak li nstab(25) L-esportatur li kkoopera li kien għamel użu mill-AAS matul il-PIR sostna fl-argument tiegħu li kien bagħat b'mod volontarju l-liċenzji bil-quddiem użati, minkejja li kienu ħarġu qabel it-13 ta' Mejju 2005, għal verifika ta' kontabilist bil-liċenzja skont ir-rekwiżiti tal-HOP I 04-09, u li dan juri li issa teżisti sistema xierqa ta' verifika skont id-dispożizzjonijiet ġodda tal-HOP.(26) Ċertifikat fil-forma ta' Appendiċi 23 tal-HOP, iffirmat minn kontabilist bil-liċenzja u bid-data tal-1 ta' Frar 2008, intbagħat tabilħaqq lis-servizzi tal-Kummissjoni matul il-verifika fil-bini tal-kumpanija. Iżda, peress li l-liċenzji bil-quddiem kellhom id-data ta' mill-2004, u d-dispożizzjonijiet ġodda tal-HOP ma kinux japplikaw għalihom, il-konklużjoni hija li dan kien eżerċizzju volontarju mill-kumpanija, li ma jippruvax li ġiet fil-fatt implimentata sistema effettiva ta' verifika mill-GI. Barra minn hekk, ma ġiex ippruvat li r-rifużjoni ta' dazju żejjed, kif ikkalkolat mill-kontabilist bil-liċenzja, fil-fatt tħallset lura lill-gvern.(e) Konklużjoni(27) L-eżenzjoni mid-dazji ta’ importazzjoni hija sussidju fil-kuntest tal-Artikolu 2(1)(a)(ii) u l-Artikolu 2(2) tar-Regolament bażiku, jiġifieri kontribuzzjoni finanzjarja tal-GI li tat benefiċċju lill-esportaturi investigati.(28) Barra dan, l-AAS għall-esportazzjonijiet b'mod fiżiku hija b'mod ċar kontinġenti fil-liġi mal-mod kif tkun marret l-esportazzjoni, u għalhekk hija meqjusa bħala speċifika u kumpensatorja taħt l-Artikolu 3(4)(a) tar-Regolament bażiku. Mingħajr impenn ta' esportazzjoni kumpanija ma tistax tikseb benefiċċji taħt dawn l-iskemi.(29) Is-sottoskema użata fil-każ preżenti ma tistax titqis bħala sistema permissibbli ta’ ħlas lura ta’ dazju jew sistema ta' sostituzzjoni ta' ħlas lura ta’ dazju fil-kuntest tal-Artikolu 2(1)(a)(ii) tar-Regolament bażiku. Hija mhix konformi mar-regoli stretti preskritti fl-Anness I partita (i), fl-Anness II (definizzjoni u regoli għall-ħlas lura ta’ dazju) u fl-Anness III (definizzjoni u regoli għal sistemi li jissostitwixxu l-ħlas lura ta’ dazju) tar-Regolament bażiku. Il-GI ma applikax effettivament xi sistema jew proċedura ta’ verifika biex jikkonferma jekk u f’liema ammonti l-materja għall-produzzjoni kinitx ikkunsmata fil-produzzjoni tal-prodott esportat (Anness II(II)(4) tar-Regolament bażiku u, fil-każ ta’ skemi ta' sostituzzjoni għall-ħlas lura ta’ dazju, l-Anness (III)(II)(2) tar-Regolament bażiku). Is-SIONs infushom ma jistgħux jitqiesu bħala sistema ta’ verifika tal-konsum attwali, peress li permezz tagħhom il-GI ma jistax jivverifika bi preċiżjoni suffiċjenti liema ammonti ta’ dak li kellu jidħol fil-prodott kienu kkunsmati fil-produzzjoni għall-esportazzjoni. Barra dan, ma sarx kontroll effettiv mill-GI bbażat fuq reġistru tal-konsum miżmum b’mod korrett matul il-PIR. Barra minn hekk, il-GI ma għamilx eżami addizzjonali bbażat fuq l-oġġetti attwalment użati fil-produzzjoni, għalkemm dan jeħtieġ li jsir normalment fin-nuqqas ta’ sistema ta’ verifika applikata b'mod effettiv (l-Anness II(II)(5) u l-Anness III(II)(3) tar-Regolament bażiku).(30) Din is-sottoskema hija għalhekk kompensatorja.(f) Il-kalkolu tal-ammont ta' sussidju(31) Fin-nuqqas ta' sistemi permessi ta' ħlas lura ta' dazju jew sistemi ta' sostituzzjoni ta' ħlas lura, il-benefiċċju kompensatorju huwa r-rinunzja tad-dazji totali ta' importazzjonji normalment dovuti mal-importazzjoni tal-materjali li jidħlu fil-produzzjoni. F'dan ir-rigward, ta' min jinnota li r-Regolament bażiku ma jistipulax biss għall-ikkompensar ta' rinunzja "ta' eċċess" ta' dazji. Skont l-Artikolu 2(1)(a)(ii) u l-Anness I(i) tar-Regolament bażiku rinunzja ta' eċċess biss ta' dazji tista' tiġi kkumpensata, dejjem jekk il-kundizzjonijiet tal-Annessi II u III tar-Regolament bażiku jkunu sodisfatti. Iżda, dawn il-kundizzjonijiet ma kinux sodisfatti fil-każ preżenti. Għalhekk, jekk jiġi stabbilit nuqqas ta' proċess xieraq ta' monitoraġġ, l-eċċezzjoni msemmija hawn fuq għal skemi ta' ħlas lura mhijiex applikabbli u r-regola normali tal-kumpens tal-ammont ta' (id-dħul ċedut) dazji mhux imħallsa, aktar milli xi rinunzja intenzjonata ta' eċċess, tapplika. Kif stabbilit fl-Anness II(II) u III(II) tar-Regolament bażiku l-piż tal-kalkolu ta' din ir-rinunzja ta' eċċess mhuwiex qiegħed fuq l-awtorità ta' investigazzjoni. Għall-kuntrarju, skont l-Artikolu 2(1)(a)(ii) tar-Regolament bażiku hija trid tistabbilixxi biss biżżejjed evidenza biex tikkonfuta kemm hija xierqa sistema ta' verifika allegata.(32) L-ammont ta' sussidju għall-esportatur li uża l-AAS ġie kkalkolat fuq il-bażi ta' dazji ta' importazzjoni ċeduti (dazju doganali bażiku u dazju doganali addizzjonali speċjali) fuq il-materjal importat taħt is-sottoskema użata għall-prodott ikkonċernat matul il-PIR (numeratur). Skont l-Artikolu 7(1)(a) tar-Regolament bażiku, id-drittijiet li neċessarjament riedu jitħallsu biex jinkiseb is-sussidju tnaqqsu mill-ammont ta’ sussidju meta saru talbiet iġġustifikati. Skont l-Artikolu 7(2) tar-Regolament bażiku, dan l-ammont ta’ sussidju ġie allokat fuq il-fatturat mill-esportazzjoni ġġenerat mill-prodott ikkonċernat matul il-PIR bħala denominatur xieraq, għaliex is-sussidju huwa kontinġenti mal-mod kif tkun marret l-esportazzjoni u ma ngħatax b’referenza għall-kwantitajiet manifatturati, prodotti, esportati jew ittrasportati.(33) Ir-rata ta' sussidju stabbilita fir-rigward ta' din l-iskema matul il-PIR għall-produttur ikkonċernat li jikkoopera tammonta għal 0,3 %.2. L-Iskema ta' Kreditu ta' Dazju bil-Ktieb ("DEPBS" – Duty Entitlement Passbook Scheme)(a) Bażi legali(34) Id-deskrizzjoni ddettaljata tad-DEPBS tinsab fil-paragrafu 4.3 tal-politika EXIM 04-09 u fil-kapitolu 4 tal-HOP I 04-09.(b) Eliġibilità(35) Kull produttur-esportatur jew negozjant-esportatur huwa eliġibbli għal din l-iskema.(c) Implimentazzjoni prattika tad-DEPBS(36) Esportatur eliġibbli jista’ japplika għall-krediti tad-DEPBS li jiġu kkalkulati bħala perċentwali tal-valur ta' prodotti esportati taħt din l-iskema. Dawn ir-rati tad-DEPBS ġew stabbiliti mill-awtoritajiet Indjani għall-biċċa l-kbira tal-prodotti, inkluż il-prodott ikkonċernat. Dawn huma ddeterminati fuq il-bażi tas-SIONs, billi jitqies kontenut importat preżunt ta’ dak li ntuża fil-prodott għall-esportazzjoni u l-inċidenza tad-dazju ta’ importazzjoni fuq dawn l-importazzjonijiet preżunti, mingħajr ma jingħata kas ta’ jekk id-dazji ta’ importazzjoni tħallsux jew le.(37) Biex tkun eliġibbli għall-benefiċċji taħt din l-iskema, il-kumpanija trid tesporta. Fil-mument li tkun qed issir it-tranżazzjoni tal-esportazzjoni, trid issir stqarrija mill-esportatur lill-awtoritajiet fl-Indja li turi li l-esportazzjoni qed issir taħt id-DEPBS. Biex l-oġġetti jiġu esportati, l-awtoritajiet doganali Indjani joħorġu, waqt il-proċedura tad-dispaċċ, polza ta' esportazzjoni. Dan id-dokument juri, inter alia , l-ammont ta' kreditu ta' DEPBS li jrid jingħata għal din it-tranżazzjoni ta’ esportazzjoni. F’dak il-mument, l-esporatur jaf il-benefiċċju li jkun se jirċievi. Ladarba l-awtoritajiet doganali joħorġu l-polza ta’ esportazzjoni, il-GI ma jkollu l-ebda diskrezzjoni fuq l-għoti ta' kreditu tad-DEPBS. Ir-rata tad-DEPBS rilevanti biex jiġi kkalkulat il-benefiċċju hija dik applikata fiż-żmien li ssir id-dikjarazzjoni ta’ esportazzjoni.(38) Il-krediti tad-DEPBS huma trasferibbli mingħajr l-ebda ostakolu u validi għall-perjodu ta’ 12-il xahar mid-data tal-ħruġ. Dawn jistgħu jintużaw biex jitħallsu d-dazji doganali fuq importazzjonijiet sussegwenti tal-prodotti kollha li jistgħu jkunu importati mingħajr restrizzjoni, ħlief beni kapitali. Il-prodotti importati bis-saħħa ta' dawn il-krediti jistgħu jinbiegħu fis-suq domestiku (suġġetti għat-taxxa fuq il-bejgħ) jew jintużaw mod ieħor.(39) Applikazzjonijiet għal krediti tad-DEPBS jiġu arkivjati elettronikament u jistgħu jkopru ammont bla tmiem ta' tranżazzjonijiet ta' esportazzjoni. De facto ma jeżistu ebda skadenzi stretti biex wieħed japplika għall-krediti tad-DEPBS. Is-sistema elettronika użata biex titħaddem id-DEPBS ma tħallix barra awtomatikament tranżazzjonijiet li jkunu lilhinn mill-iskadenza tal-perjodi ta' sottomissjoni msemmija fil-kapitolu 4.47 HOP I 04-09. Barra minn hekk, kif ipprovdut b'mod ċar fil-kapitolu 9.3 HOP I 04-09 l-applikazzjonijiet li jaslu wara l-iskadenza għas-sottomissjonijiet jistgħu wkoll jitqiesu b'impożizzjoni ta' multa (jiġifieri 10 % fuq id-dritt).(d) Kummenti fuq dak li nstab(40) Esportatur li kkoopera sostna fl-argument tiegħu li l-krediti DEPB kollha miksuba mill-kumpanija ntużaw biex jiġu importati materjali użati fil-produzzjoni tal-prodott ikkonċernat, minkejja li fil-prinċipju seta' jużahom għal għanijiet oħra, kif intqal hawn fuq. Dan l-esportatur sostna li għalhekk l-użu tagħhom attwali tad-DEPB kien, f'dan ir-rigward, konformi ma' sistema normali ta' ħlas lura ta' dazju, u li għalhekk ir-refużjoni żejda biss, jekk ikun hemm, għandha tiġi kkumpensata. Madankollu, skont l-Artikolu 2(1)(a)(ii) tal-Anness I(i) tar-Regolament bażiku jekk il-kondizzjonijiet tal-Annessi II u III biss tar-Regolament bażiku huma sodisfatti jista' jsir kumpens ta' refużjoni ta' dazji. Dawn il-kondizzjonijiet, kif spjegat fil-premessa (43) ma kinux sodisfatti fil-każ attwali. Għalhekk, tapplika r-regola normali tal-kumpens tal-ammont ta' dazji mhux imħallsa (dħul ċedut) aktar milli xi refużjoni intenzjonata.(e) Konklużjonjiet dwar id-DEPBS(41) Id-DEPBS tipprovdi sussidji fil-kuntest tal-Artikolu 2(1)(a)(ii) u l-Artikolu 2(2) tar-Regolament bażiku. Kreditu tad-DEPBS huwa kontribut finanzjarju mill-GI, billi l-kreditu jintuża eventwalment biex ipatti għad-dazji ta’ importazzjoni, b’hekk jitnaqqas id-dħul tal-GI mid-dazju li kieku kien ikun dovut lilu. Barra minn hekk, il-kreditu tad-DEPBS jagħti benefiċċju lill-esportatur, għaliex ittejjeb il-likwidità.(42) Id-DEPBS hija kontinġenti fil-liġi mal-mod kif tkun marret l-esportazzjoni, u għalhekk titqies bħala speċifika u kumpensatorja taħt l-Artikolu 3(4)(a) tar-Regolament bażiku.(43) Din l-iskema ma tistax titqies bħala sistema permissibbli ta’ ħlas lura ta’ dazju jew sistema ta' sostituzzjoni ta' ħlas lura ta’ dazju fil-kuntest tal-Artikolu 2(1)(a)(ii) tar-Regolament bażiku. Hija mhix konformi mar-regoli stretti preskritti fl-Anness I partita (i), fl-Anness II (definizzjoni u regoli għall-ħlas lura ta’ dazju) u fl-Anness III (definizzjoni u regoli għal sistemi ta' sostituzzjoni ta' ħlas lura ta’ dazju) tar-Regolament bażiku. Esportatur ma għandu l-ebda obbligu li fil-fatt jikkonsma fil-proċess ta' produzzjoni l-prodotti importati bla ħlas ta’ dazju u l-ammont ta' kreditu mhuwiex ikkalkulat b’konnessjoni mal-prodotti li fil-fatt jintużaw fil-produzzjoni. Barra dan, ma titħaddem ebda sistema jew proċedura li tikkonferma liema prodotti huma kkunsmati fil-proċess ta' produzzjoni tal-prodott esportat jew jekk sarx ħlas żejjed ta’ dazji ta’ importazzjoni fil-kuntest tal-partita (i) tal-Anness I u l-Annessi II u III tar-Regolament bażiku. Finalment, esportatur ikun eliġibbli għall-benefiċċji tad-DEPBS mingħajr ma jingħata kas jekk fil-fatt huwa jimportax oġġetti biex jidħlu fil-prodott. Sabiex jikseb il-benefiċċju, ikun biżżejjed għal esportatur li sempliċiment jesporta l-prodotti mingħajr ma jipprova li kien importat materjal biex jidħol fil-prodott. B’hekk, ukoll l-esportaturi li jakkwistaw lokalment dak kollu li jidħol fil-prodott u ma jimportaw l-ebda oġġett li jista’ jintuża fil-prodott jibqgħu intitolati li jibbenifikaw mid-DEPBS.(f) Il-kalkolu tal-ammont ta' sussidju(44) Skont l-Artikoli 2(2) u 5 tar-Regolament bażiku, l-ammont ta’ sussidji kumpensatorji ġie kkalkulat f'termini tal-benefiċċju mogħti lil min jirċievi, li nstab li jeżisti matul il-PIR. F’dan ir-rigward, tqies li l-benefiċċju jingħata lil min jirċievi fil-mument meta t-tranżazzjoni ta’ esportazzjoni ssir taħt din l-iskema. F’dan il-waqt, il-GI jkun suġġett li jċedi d-dazji ta’ importazzjoni, li jikkostitwixxi kontribut finanzjarju fil-kuntest tal-Artikolu 2(1)(a)(ii) tar-Regolament bażiku. Malli l-awtoritajiet doganali jirrilaxxjaw polza ta' esportazzjoni li turi, inter alia, l-ammont ta' kreditu DEPBS li jrid jingħata għal dik it-tranżazzjoni ta' esportazzjoni, il-GI ma għandu ebda diskrezzjoni dwar jekk jagħtix jew le s-sussidju u ma għandu ebda diskrezzjoni dwar l-ammont tas-sussidju. Barra minn hekk, il-produtturi esportaturi li jikkooperaw ipprenotaw il-krediti DEPBS fuq bażi ta' akkumulu bħala dħul fl-istadju tat-tranżazzjoni ta' esportazzjoni.(45) Meta saru talbiet iġġustifikati, id-drittijiet li neċessarjament riedu jitħallsu biex jinkiseb is-sussidju tnaqqsu mill-krediti hekk stabbiliti biex wieħed jasal għall-ammonti tas-sussidju bħala n-numeratur, skont l-Artikolu 7(1)(a) tar-Regolament bażiku. Skont l-Artikolu 7(2) tar-Regolament bażiku dan l-ammont ta’ sussidju ġie allokat fuq il-fatturat kollu ta' esportazzjoni matul il-perjodu ta’ investigazzjoni tar-reviżjoni bħala d-denominatur xieraq, għaliex is-sussidju huwa kontinġenti mal-mod kif tkun marret l-esportazzjoni u ma ngħatax b’referenza għall-kwantitajiet immanifatturati, prodotti, esportati jew ittrasportati.(46) Ir-rati ta' sussidju stabbiliti fir-rigward ta' din l-iskema matul il-PIR għall-produtturi kkonċernati li jikkooperaw jammontaw għal 62 % u 57 %.3. L-Iskema tal-Beni Kapitali għall-Promozzjoni tal-Esportazzjoni (Export Promotion Capital Goods Scheme - ‘EPCGS’)(a) Bażi ġuridika(47) Id-deskrizzjoni fid-dettall tal-EPCGS tinsab fil-paragrafu 5 tal-politika EXIM 04-09 u fil-kapitolu 5 tal-HOP I 04-09.(b) Eliġibilità(48) Manifatturi-esportaturi, negozjanti-esportaturi "marbuta ma’" manifatturi sekondarji u fornituri ta' servizzi huma eliġibli għal din l-iskema.(c) Implimentazzjoni prattika(49) Taħt il-kundizzjoni ta’ obbligu ta' esportazzjoni, kumpanija titħalla timporta beni kapitali (ġodda u – minn April 2003 – beni kapitali diġà użati mhux eqdem minn 10 snin) b’rata mnaqqsa ta’ dazju. Għal dan il-għan il-GI, wara applikazzjoni u ħlas ta’ dritt, joħroġ liċenzja EPCGS. Sal-31 ta' Marzu 2000, kien hemm rata ta’ dazju effettiva ta’ 11% (inkluż ħlas barrani ta’ 10%) u, fil-każ ta’ importazzjonijiet ta’ oġġetti ta’ valur għoli kienet tapplika rata ta’ dazju ta’ żero. Minn April 2000, l-iskema tipprovdi għal rata ta’ dazju ta’ importazzjoni mnaqqsa ta’ 5% applikabbli għall-beni kapitali kollha importati taħt l-iskema. Biex jiġi sodisfatt l-obbligu ta’ esportazzjoni, il-beni kapitali importati jridu jintużaw biex jiġi prodott ċertu ammont ta’ prodotti għall-esportazzjoni matul ċertu perjodu.(50) Id-detentur ta' liċenzja EPCGS jista' wkoll ifittex il-beni kapitali minn pajjiżu stess. F'dan il-każ, il-manifattur indiġenu ta' beni kapitali jista' japprofitta ruħu mill-benefiċċju ta' importazzjoni ħielsa mid-dazju ta' komponenti meħtieġa għall-manifattura ta' dawn il-beni kapitali. B'mod alternattiv, il-manifattur indiġenu jista' jitlob il-benefiċċju ta' prodotti meqjusa bħala esportazzjoni fir-rigward tal-provvista ta' beni kapitali lid-detentur tal-liċenzja EPCGS.(d) Konklużjoni fuq l-iskema tal-EPCG(51) L-EPCGS tipprovdi sussidji fil-kuntest tal-Artikolu 2(1)(a)(ii) u l-Artikolu 2(2) tar-Regolament bażiku. It-tnaqqis fid-dazju jikkostitwixxi kontribut finanzjarju mill-GI, billi din il-konċessjoni tnaqqas id-dħul mid-dazju, li kieku kien ikun dovut lilu. Barra dan, it-tnaqqis fid-dazju jagħti benefiċċju lill-esportaturi, għaliex id-dazji ffrankati waqt l-importazzjoni jtejbu l-likwidità.(52) Barra minn hekk, l-EPCGS hija kontinġenti fil-liġi mal-mod kif tkun marret l-esportazzjoni, billi dawn il-liċenzji ma jistgħux jinkisbu mingħajr impenn ta' esportazzjoni. Għaldaqstant, titqies bħala speċifika u kumpensatorja taħt l-Artikolu 3(4)(a) tar-Regolament bażiku.(53) Eventwalment, din l-iskema ma tistax titqies bħala sistema permissibbli ta’ ħlas lura ta’ dazju jew sistema ta' sostituzzjoni ta' ħlas lura ta’ dazju fil-kuntest tal-Artikolu 2(1)(a)(ii) tar-Regolament bażiku. Il-beni kapitali m’humiex koperti mill-ambitu ta’ sistemi permissibbli bħal dawn, kif stabbilit fl-Anness I, partita (i), tar-Regolament bażiku, għaliex mhumiex ikkunsmati fil-produzzjoni tal-prodotti għall-esportazzjoni.(e) Il-kalkolu tal-ammont ta' sussidju(54) L-ammont ta’ sussidju ġie kkalkulat, skont l-Artikolu 7(3) tar-Regolament bażiku, fuq il-bażi tad-dazju doganali mhux imħallas fuq il-beni kapitali importati mifrux fuq perjodu li jirrefletti l-perjodu normali ta’ deprezzament ta’ dawn il-beni kapitali. Skont il-prassi stabbilita, l-ammont ikkalkolat b'dan il-mod, li huwa attribwibbli lil-PIR, ġie aġġustat biż-żieda ta' mgħax matul dan il-perjodu biex jirrifletti l-valur sħiħ tal-benefiċċju tul iż-żmien. Ir-rata ta' mgħax kummerċjali fuq medda ta' żmien twil matul il-perjodu ta' investigazzjoni għal reviżjoni fl-Indja tqies xieraq għal dan il-għan. Fejn saru talbiet iġġustifikati, tnaqqsu d-drittijiet imħallsa kif meħtieġ biex jinkiseb is-sussidju skont l-Artikolu 7(1)(a) tar-Regolament bażiku minn din is-somma biex jintlaħaq l-ammont tas-sussidju bħala numeratur. Skont l-Artikolu 7(2) u 7(3) tar-Regolament bażiku, dan l-ammont ta’ sussidju ġie allokat fuq il-fatturat ta' esportazzjoni matul il-PIR bħala d-denominatur xieraq, għaliex is-sussidju huwa kontinġenti mal-mod kif tkun marret l-esportazzjoni u ma ngħatax b’referenza għall-kwantitajiet immanifatturati, prodotti, esportati jew ittrasportati.(55) Ir-rati ta' sussidju stabbiliti fir-rigward ta' din l-iskema matul il-PIR għall-produtturi li jikkooperaw jammontaw għal 0,7 % u 0,3 %.(f) Kummenti dwar dak li nstab(56) Esportatur minn dawk li kkooperaw ġibed l-attenzjoni għal żball fil-metodoloġija li ntużat fil-bidu għall-kalkolu tal-benefiċċji tal-EPCG, b'mod partikolari fir-rigward tal-ammont ta' imgħax applikat. Dan l-iżball, li affettwa ż-żewġ esportaturi li kkooperaw, ġie rranġat.4. Skema ta’ Eżenzjoni mit-Taxxa fuq id-Dħul (Income Tax Exemption Scheme - 'ITES')Taqsima 80HHC tal-Att tat-Taxxa fuq id-Dħul 1961 (Income Tax Act - 'ITA')(57) Skont din l-iskema l-esportaturi setgħu jibbenefikaw minn eżenzjoni parzjali mit-taxxa fuq id-dħul fuq profitti ġejjin mill-bejgħ tal-esportazzjoni. Il-bażi legali għal din l-eżenzjoni ġiet stabbilita bit-Taqsima 80HHC tal-ITA.(58) Din id-dispożizzjoni ġiet abolita mis-sena ta' stima 2005-2006 (jiġifieri għas-sena finanzjarja mill-1 ta' April 2004 sal-31 ta' Marzu 2005) 'il quddiem u għalhekk l-80HHC tal-ITA ma tagħti ebda benefiċċju wara l-31 ta' Marzu 2004. Il-produtturi esportaturi li jikkooperaw ma bbenefikawx minn xi benefiċċji taħt din l-iskema matul il-PIR. Bħala konsegwenza ta' dan, billi l-iskema ġiet irtirata, mhix se jkollha għalhekk kumpens, skont l-Artikolu 15(1) tar-Regolament.Taqsima 80IA tal-ITA(a) Bażi ġuridika(59) L-iskema hija bbażata fuq it-Taqsima 80 I A tal-ITA. Din id-dispożizzjoni ddaħlet fl-ITA permezz tal-Att Finanzjarju tal-2001.(b) Eliġibilità(60) It-Taqsima 80 I A tal-ITA tapplika għall-kumpaniji impenjati fit-twaqqif ta' faċilitajiet ta' infrastruttura, inklużi l-produzzjoni u t-tqassim tal-enerġija, fi kwalunkwe parti tal-Indja.(c) Implimentazzjoni prattika(61) Skont id-dispożizzjonijiet tat-Taqsima 80 I A tal-ITA, somma li tikkorrispondi għall-qligħ prodott mill-attivitajiet li jipproduċu l-enerġija hija eżentata mit-taxxa fuq il-qligħ, għal għaxar snin konsekuttivi fl-ewwel 15-il sena ta' tħaddim tal-unità ta' produzzjoni. L-unità kkonċernata trid tkun ġdida u bdiet titħaddem fl-1 ta' April 2003 jew wara u sal-31 ta' Marzu 2010.(62) Il-kalkolu tat-tnaqqis tat-taxxa fuq id-dħul jifforma parti mid-denunzja tat-taxxa annwali, u jidħol fil-verifika tal-kontijiet flimkien mal-ħruġ u d-dħul u dikjarazzjonijiet finanzjarji oħra. Irid ikun konformi mar-regoli stipulati fl-ITA, jiġifieri li l-evalwazzjoni ta' kontabilità tal-elettriku prodott trid tirrifletti l-valur tiegħu fis-suq. Huwa xogħol l-awtoritajiet tat-Taxxa tad-Dħul li jivverifikaw jekk il-kalkolu tat-tnaqqis tat-taxxa tad-dħul huwiex skont ir-regoli tal-ITA u l-kontabilità vverifikata tal-kumpaniji. L-investigazzjoni tat xhieda li l-awtoritajiet ivverifikaw fil-prattika l-kalkolu u għamlu tibdil fil-kalkoli meta kien iġġustifikat.(63) L-investigazzjoni wriet li ż-żewġ produtturi esportaturi investigati waqqfu impjanti tal-elettriku għall-konsum tagħhom stess bħala parti mill-unitajiet tagħhom ta' produzzjoni tal-grafita. Għaldaqstant huma talbu t-tnaqqis korrispondenti fit-taxxa tad-dħul, skont id-dispożizzjonijiet tal-ITA.(d)Konklużjoni dwar l-ITES skont it-Taqsima 80 I A tal-ITA(64) L-eżenzjoni mit-taxxa fuq id-dħul hija sussidju fil-kuntest tal-Artikolu 2(1)(a)(ii) u l-Artikolu 2(2) tar-Regolament bażiku, jiġifieri kontribut finanzjarju tal-GI li ta benefiċċju lill-esportaturi investigati.(65) Madankollu, l-investigazzjoni wriet li l-aċċess għall-ITES skont it-Taqsima 80 I A tal-ITA mhuwiex limitat għal ċerti intrapriżi fil-kuntest tal-Artikolu 3(2)(a) tar-Regolament bażiku. Din l-iskema tidher li hija disponibbli għall-kumpaniji kollha fuq il-bażi ta' kriterji oġġettivi. Ma nstabet lanqas xi evidenza oħra f'dan il-każ li l-iskema hija speċifika.(66) Barra minn hekk, hija marbuta ma' prodott (l-elettriku) li mhuwiex il-prodott ikkonċernat u l-benefiċċji skont l-iskema għalhekk jiġu fuq il-bażi ta' attività li mhijiex il-produzzjoni ta' bejgħ tal-prodott ikkonċernat. F'dawn iċ-ċirkostanzi, qiegħed jitqies li xi benefiċċji li jakkumulaw għall-esportaturi kkonċernati taħt din l-iskema ma għandhomx jiġu kkumpensati.3. Eżenzjoni mid-Dazju fuq l-Elettriku (Electricity Duty Exemption - 'EDE')(67) Skont il-Politika għall-Promozzjoni tal-Industrija tal-2004, l-Istat ta' Madhya Pradesh ('MP') joffri eżenzjoni mid-dazju fuq l-elettriku lill-kumpaniji industrijali li jinvestu fil-produzzjoni tal-elettriku għall-konsum tagħhom stess.(a) Bażi ġuridika(68) Id-deskrizzjoni tal-iskema ta' eżenzjoni mid-dazju fuq l-elettriku applikata mill-Gvern tal-MP tinsab fit-Taqsima 3-B tal-Att dwar id-Dazju fuq l-Elettriku tal-1949.(b) Eliġibilità(69) Kull industrija li tinsab fil-ġurisdizzjoni tal-Gvern tal-MP li tinvesti f'impjanti ġodda ta' elettriku għall-konsum tagħha stess.(c) Implimentazzjoni prattika(70) Skont notifika tad-29 ta' Settembru 2004 tal-Gvern tal-MP, kumpaniji jew persuni li jinvestu f'impjanti ġodda ta' elettriku għall-konsum tagħhom stess ta' kapaċità ta' aktar minn 10 KW jistgħu jiksbu mill-Ispettorat għall-Elettriku tal-MP ċertifikat ta' eżenzjoni mid-dazju fuq l-elettriku. L-eżenzjoni tingħata biss għal elettriku prodott għall-awtokonsum, u jekk biss l-impjant ġdid ta' elettriku għall-awtokonsum ma jkunx biex jieħu post impjant qadim. L-eżenzjoni tingħata għal perjodu ta' ħames snin.(71) Notifika mill-Gvern tal-MP bid-data tal-5 ta' April 2005 eżentat l-impjant ġdid ta' elettriku stabbilit minn wieħed mill-produtturi esportaturi li jikkooperaw f'din l-investigazzjoni mid-dazju fuq l-elettriku għal perjodu ta' għaxar snin.(d) Kummenti fuq dak li nstab(72) Esportatur li kkoopera li ngħatatlu eżenzjoni mid-dazju fuq l-elettriku sostna li l-iskema EDE mhijiex speċifika, u hija applikata mingħajr diskriminazzjoni lill-kumpaniji kollha eliġibbli. Skont dan l-esportatur, il-politika inizjali ta' għoti ta' eżenzjoni għal ħames snin ġiet riveduta sussegwentement mill-Gvern ta' Madhya Pradesh biex tingħata eżenzjoni ta' għaxar snin. Madankollu, ebda notifika ppubblikata ma ntbagħtet dwar din il-bidla ta' politika la mill-esportatur li jikkoopera lanqas mill-ĠI fit-tweġibiet tagħhom.(e) Konklużjoni dwar l-iskema tal-EDE(73) Din l-iskema hija sussidju fil-kuntest tal-Artikoli 2(1)(a)(ii) u 2(2) tar-Regolament bażiku. Hija tikkostitwixxu kontribut finanzjarju mill-Gvern tal-MP peress li dan l-inċentiv inaqqas id-dħul tal-istat li kien ikollu jitħallas. Barra minn hekk, tagħti benefiċċju lill-kumpanija li tirċevih.(74) Għalkemm il-Politika għall-Promozzjoni tal-Industrija tal-2004 u n-notifika tal-Gvern tal-MP tad-29 ta' Settembru 2004 jipprevdu perjodu ta' eżenzjoni ta' ħames snin, il-produttur esportatur ikkonċernat ingħata eżenzjoni ta' għaxar snin. Għalhekk, dan l-inċentiv ma jidhirx li ngħata skont kriterji u kondizzjonijiet stabbiliti b'mod ċar b'liġi, regolament jew xi dokument uffiċjali ieħor.(f) Kalkolu tal-ammont ta' sussidju(75) Il-benefiċċju għall-produttur esportatur ġie kkalkolat fuq il-bażi tal-ammont ta' dazju fuq l-elettriku li normalment jitħallas matul il-perjodu ta' investigazzjoni għal reviżjoni iżda li baqa' ma tħallasx taħt din l-iskema. Skont l-Artikolu 7(2) tar-Regolament bażiku, dan l-ammont ta’ sussidju (numeratur) ġie mbagħad allokat fuq il-bejgħ kollu matul il-perjodu ta’ investigazzjoni għal reviżjoni (denominatur), għaliex huwa marbut mal-bejgħ kollu, domestiku u għall-esportazzjoni, u ma ngħatax b’referenza għall-kwantitajiet manifatturati, prodotti, esportati jew ittrasportati.(76) Marġini ta' sussidju ta' 0,7 % ġie b'hekk stabbilit għal kumpanija waħda li rċiviet benefiċċji skont l-EDE.III. Ammont ta’ sussidji kumpensatorji(77) Ta' min ifakkar li fir-Regolament tal-Kunsill (KE) Nru 1628/2004 l-ammont ta' sussidji kumpensatorji, espressi ad valorem , instab li kien 15,7% u 7% rispettivament għaż-żewġ produtturi esportaturi li jikkooperaw mar-reviżjoni parzjali interim attwali.(78) Matul din ir-reviżjoni parzjali interim l-ammonti ta' sussidji kumpensatorji, espressi ad valorem, instabu li kienu kif jidhru hawn taħt:Kumpanija | ALS | DEPB | EPCG | EDE | Total |Graphite India Ltd. | xejn | 6,2 % | 0,1 % | xejn | 6,3 % |HEG Ltd. | 0,3 % | 5,7 % | 0,5 % | 0,7 % | 7,2 % |IV. MIŻURI KOMPENSATORJI(79) Skont id-dispożizzjonijiet tal-Artikolu 19 tar-Regolament bażiku anti-sussidju u r-raġunijiet ta' din ir-reviżjoni interim parzjali msemmija fil-punt 3 tal-avviż ta' bidu, huwa stabbilit li l-livell ta' sussidju fir-rigward tal-produtturi li jikkooperaw inbidel u għaldaqstant ir-rata ta' dazju kumpensatorju impost bir-Regolament tal-Kunsill (KE) Nru 1628/2004 trid tiġi emendata skont dan.(80) Id-dazju kompensatorju li qed jiġi rivedut huwa r-riżultat ta' investigazzjonijiet paralleli anti-sussidju u anti-dumping ('l-investigazzjonijiet oriġinali'). Skont l-Artikolu 24(1) tar-Regolament bażiku u l-Artikolu 14(1) tar-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjonijiet oġġett ta' dumping minn pajjiżi mhux membri tal-Komunitajiet Ewropej, id-dazji anti-dumping imposti bir-Regolament tal-Kunsill (KE) Nru 1629/2004 ġew aġġustati sal-punt li l-ammonti ta' sussidju u l-marġini ta' dumping ħarġu mill-istess sitwazzjoni.(81) L-iskemi ta' sussidju investigati u misjuba li kienu kompensatorji fil-proċediment tar-reviżjoni attwali, għajr għall-EDE, ikkostitwixxew sussidji fuq l-esportazzjoni fil-kuntest tal-Artikolu 3(4)(a) tar-Regolament bażiku.(82) Huwa għalhekk xieraq li d-dazju anti-dumping jiġi aġġustat mill-ġdid biex jirrifletti l-livelli ġodda ta' sussidju misjuba f'din ir-reviżjoni, għal dawk li huma sussidji fuq l-esportazzjoni. Barra minn hekk, skont l-Artikolu 15(1) tar-Regolament bażiku, il-livell ta' dazji kompensatorji ma għandux ikun ogħla mill-marġini tat-tneħħija tal-ħsara misjub fl-investigazzjoni oriġinali. Bħal fl-investigazzjoni oriġinali, billi l-livell ta' kooperazzjoni kien għoli (100 %) il-marġini ta' sussidju li baqa' ġie ssettjat fil-livell tal-kumpanija bl-ogħla marġini individwali.(83) Skont dan, il-livelli ta' dazji kompensatorji u anti-dumping għandhom jiġu aġġustati kif ġej:Kumpanija | Marġini ta' sussidju | Marġni ta’ dumping | Marġni ta tneħħija ta' ħsara | Dazju kompensatorju | Dazju anti-dumping |Graphite India Ltd. | 6,3 % | 31,1 % | 15,7 % | 6,3 % | 9,4 % |HEG Ltd. | 7,2 % | 24,4 % | 7,0 % | 7,0 % | 0 % |L-oħrajn kollha | 7,2 % | 31,1 % | 15,7 % | 7,2 % | 8,5 % |(84) Esportatur li kkoopera sostna li billi r-reviżjoni parzjali attwali kienet limitata għal-livell ta' sussidjar, id-dazji ta' anti-dumping ma għandhomx jiġu modifikati.(85) F'dan ir-rigward, ta' min ifakkar li fl-avviż ta' inizjazzjoni tar-reviżjoni attwali kien mistqarr li "għal dawk il-kumpaniji li huma suġġetti kemm għal miżuri ta' anti-dumping kif ukoll ta' kumpens, il-miżura ta' anti-dumping tista' tiġi aġġustata skont dan, jekk ikun hemm tibdil fil-miżura ta' kumpens." It-tibdil fid-dazji ta' anti-dumping mhux riżultat ta' xi konklużjonijiet ġodda dwar il-livell ta' dumping, iżda konsegwenza awtomatika tal-fatt li l-marġinijiet oriġinali ta' dumping ġew aġġustati biex jirriflettu l-livell ta' sussidji fuq l-esportazzjoni misjub, u li dawn tal-aħħar issa ġew riveduti.(86) Ir-rati individwali ta' dazju kumpensatorju tal-kumpaniji speċifikati f’dan ir-Regolament jirriflettu s-sitwazzjoni misjuba waqt ir-reviżjoni parzjali interim . Għalhekk, huma applikabbli biss għall-importazzjonijiet tal-prodott ikkonċernat magħmul minn dawn il-kumpaniji. L-importazzjonijiet tal-prodott ikkonċernat immanifatturat minn kwalunkwe kumpanija oħra mhux imsemmija speċifikament fil-parti operattiva ta’ dan ir-Regolament, inklużi entitajiet marbuta ma’ dawk imsemmija speċifikament, ma jistgħux jibbenefikaw minn dawn ir-rati u għandhom ikunu suġġetti għar-rata ta’ dazju applikabbli għall-'kumpaniji l-oħra kollha'.(87) Kull talba biex ikunu applikati dawn ir-rati ta’ dazju kumpensatorju individwali (eż wara bidla fl-isem tal-entità jew wara li jkunu stabbiliti entitajiet ġodda ta' produzzjoni jew bejgħ) għandha tkun indirizzata minnufih lill-Kummissjoni[5] bl-informazzjoni kollha rilevanti, b’mod partikulari kull modifika fl-attivitajiet tal-kumpanija marbuta ma' produzzjoni, bejgħ domestiku jew esportazzjoni, marbuta, ngħidu aħna, ma’ din il-bidla fl-isem jew din il-bidla f’dawk l-entitajiet ta' produzzjoni jew bejgħ. Jekk ikun xieraq, u wara li jiġi kkonsultat il-Kumitat ta’ Konsulenza, il-Kummissjoni b'dan tingħata s-setgħa li temenda r-Regolament skont dan billi tiġi aġġornata l-lista ta' kumpaniji li jibbenefikaw minn rati ta’ dazju individwali,ADOTTA DAN IR-REGOLAMENT:Artikolu 1Il-paragrafu 2 tal-Artikolu 1 tar-Regolament (KE) Nru 1628/2004 għandu jiġi mibdul b'dan li ġej:"Ir-rata tad-dazju kompensatorju definittiv applikabbli għall-prezz nett bla ħlas fil-fruntiera tal-Komunità, qabel id-dazju, għall-prodotti tal-kumpanniji li ġejjin, għandha tkun kif ġej:Kumpanija | Dazju definittiv | Kodiċi addizzjonali TARIC |Graphite India Limited (GIL), 31 Chowringhee Road, Kolkatta — 700016, West Bengal | 6,3% | A530 |Hindustan Electro Graphite (HEG) Limited, Bhilwara Towers, A-12, Sector- 1, Noida — 201301, Uttar Pradesh | 7,0 % | A531 |L-oħrajn kollha | 7,2 % | A999 |Artikolu 2Il-paragrafu 2 tal-Artikolu 1 tar-Regolament (KE) Nru 1629/2004 għandu jiġi mibdul b'dan li ġej:"Ir-rata tad-dazju ta’ anti-dumping definittiv applikabbli għall-prezz nett bla ħlas fil-fruntiera Komunitarja, qabel id-dazju, għall-prodotti tal-kumpaniji mniżżla hawn taħt għandha tkun kif ġej:Kumpanija | Dazju definittiv | Kodiċi addizzjonali TARIC |Graphite India Limited (GIL), 31 Chowringhee Road, Kolkatta — 700016, West Bengal | 9,4 % | A530 |Hindustan Electro Graphite (HEG) Limited, Bhilwara Towers, A-12, Sector- 1, Noida — 201301, Uttar Pradesh | 0 % | A531 |L-oħrajn kollha | 8,5 % | A999 |Artikolu 3Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu f'Il-Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, […]Għall-KunsillIl-President […] [1] ĠU L 288, 21.10.1997, p. 1.[2] ĠU L 295, 18.9.2004, p. 4.[3] ĠU L 295, 18.9.2004, p. 10.[4] ĠU C 230, 2.10.2007, p. 9.[5] Il-Kummissjoni Ewropea – Direttorat Ġenerali għall-Kummerċ - Direttorat H – Uffiċċju N-105 4/92, 1049 Brussell, Il-Belġju.


Avviż Legali Importanti

|

52007PC0122

Proposta għal regolament tal-Kunsill li jemenda r-Regolament (KE) Nru 1290/2005 dwar il-finanzjament tal-politika agrikola komuni  /* KUMM/2007/0122 finali - CNS 2007/0045 */

	[pic] | KUMMISSJONI TAL-KOMUNITAJIET EWROPEJ |Brussel 20.3.2007KUMM(2007) 122 finali2007/0045 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1290/2005 dwar il-finanzjament tal-politika agrikola komuni(preżentata mill-Kummissjoni)MEMORANDUM TA’ SPJEGAZZJONIIl-kuntest tal-proposta-  Il-bażi għall-proposta u l-għanijiet tagħhaIr-rekwiżit tal-pubblikazzjoni ta' informazzjoni dwar il-benefiċjarji tal-fondi tal-Komunità, kif imdaħħla fir-Regolament Finanzjarju mir-Regolament tal-Kunsill (KE, Euratom) Nru 1995/2006 tat-13 ta' Diċembru 2006, jipprovdi li d-dettalji meħtieġa għandhom jiġu stabbiliti fir-regoli speċifiċi għas-settur. Sabiex dan l-obbligu jiġi implimentat, jeħtieġ li jiġi emendat ir-Regolament tal-Kunsill (KE) Nru 1290/2005 dwar il-finanzjament tal-politika agrikola komuni. Barra minn hekk, huma indirizzati għadd ta’ problemi pendenti dwar l-applikazzjoni effettiva tar-Regolament.Il-kwistjonijiet li ġejjin għalhekk huma inklużi f'din il-proposta:1. Il-Pubblikazzjoni ta’ informazzjoni dwar il-benefiċjarji tal-finanzjament ta’ l-EAGF u l-EAFRDIl-prinċipji inklużi fihom dan li ġej:-  fir-rigward tan-nefqa ta’ l-EAGF, qasma bejn il-pagamenti diretti u finanzjament ieħor,-  fir-rigward tan-nefqa ta’ l-EAFRD, ammont wieħed tal-finanzjament pubbliku totali,-  pubblikazzjoni ex-post annwali għal kull sena ta’ baġit,-  pubblikazzjoni biex tkopri in-nefqa EAFRD li tkun saret mill-1 ta’ Jannar 2007 u n-nefqa EAGF li tkun saret mis-16 ta’ Ottubru 2007,-  pubblikazzjoni mill-Istati Membri fuq livell nazzjonali.Id-dettalji għandhom jiġu stabbiliti fir-regoli ta’ implimentazzjoni li jridu jiġu addottati mill-Kummissjoni.L-Anness VI għar-Regolament tal-Kummissjoni (KE) Nru 1974/2006 tal-15 ta’ Diċembru 2006 li jistabbilixxi regoli ddettaljati għall-applikazzjoni tar-Regolament tal-Kunsill (KE) Nru 1698/2005 dwar l-iżvilupp rurali mill-Fond Agrikolu Ewropew għall-Iżvilupp Rurali (EAFRD)[1] jirrikjedi li l-awtoritajiet ta’ ġestjoni ta’ l-Istati Membri li mill-2008 jibdew jippubblikaw mill-inqas darba fis-sena, b'mod elettroniku jew mod ieħor, il-lista ta' benefiċjarji li qed jirċievu appoġġ mill-programmi ta' żvilupp rurali, l-ismijiet ta' l-operazzjonijiet u l-ammont ta' kontributi pubbliċi allokati għal dawn l-operazzjonijiet. Madankollu, id-data tal-bidu tal-pubblikazzjoni ta' din id- data issa hija sostitwita mir-Regolament (KE, Euratom) Nru 1605/2002, kif emendat mir-Regolament (KE) Nru 1995/2006, li jirrikjedi il-pubblikazzjoni ex-post tal-benefiċjarji ta’ dan il-Fond sa mill-1 ta’ Jannar 2007.2. Tnaqqis u sospensjoni tal-pagamenti ta' kull xahar u intermedji lill-Istati MembriIl-mekkaniżmu preżenti taħt l-Artikoli 17 u 27 mhuwiex mgħammar b'mod adegwat biex jitratta s-sitwazzjoni fejn il-komponenti ewlenin tas-sistema nazzjonali ta' kontroll ma jeżistux jew mhumiex effettivi fuq perjodu ta' żmien twil u fejn l-ebda rimedju huwa disponibbli fil-futur immedjat. Huwa għalhekk propost li jiġi introdott mekkaniżmu ġdid li bih il-Kummissjoni jkollha s-setgħa, iżda mhijiex obbligata, li tnaqqas jew tissospendi l-pagamenti. Il-mekkaniżmu jista’ jitħaddem biss jekk jintlaħqu l-kundizzjonijiet kollha msemmijin hawn taħt:-  il-Kummissjoni diġà imponiet żewġ korrezzjonijiet finanzjarji fir-rigward ta’ l-istess miżura u għall-istess raġuni;-  waħda jew iktar mill-komponenti ewlenin tas-sistema ta’ kontroll fil-kwistjoni ma jeżistux jew mhumiex effettivi minħabba l-gravità jew il-persistenza tan-nuqqasijiet li jinstabu;-  il-projezzjoni tal-Kummissjoni hija tali li l-Istat Membru naqas milli jimplimenta r-rakkomandazzjoni tal-Kummissjoni biex jirrimedja s-sitwazzjoni u ma jistax jew mhuwiex se jirrimedja n-nuqqasijiet in kwistjoni fil-futur immedjat.Is-sospensjoni jew it-tnaqqis għandhom jiġu wara li tkun intbgħatet “ittra ta’ twissija” lill-Istat Membru. Id-deċiżjoni tkun valida għal perjodu li jrid jiġi ddeterminat mill-Kummissjoni dwar il-pagamenti wara li tkun ittieħdet id-deċiżjoni, mingħajr il-ħtieġa li tiġi rrepetuta din il-proċedura kull xahar.3. Modifika ta’ l-Artikolu 31(5) tar-Regolament (eċċezzjonijiet għall-hekk imsejħa regola ta’ l-24 xahar)Ir-Regolament (KEE) Nru 4045/89 jirrikjedi li l-Istati Membri jwettqu kontrolli ex-post dwar ċertu infiq fuq il-PAK. Interpretazzjoni litterali tar-regola ta' l-24 xahar stabbilita fl-Artikolu 31(4) tar-Regolament tipprevjeni l-Kummissjoni milli timponi korrezzjonijiet finanzjarji fuq l-Istati Membri fil-każ li dawn ma jikkonformawx ma' l-obbligi ta' kontroll tagħhom skond ir-Regolament msemmi hawn fuq minħabba li ma jkunx baqa’ żmien biżżejjed wara li jkunu saru l-kontrolli mill-Istat Membru. Għalhekk huwa propost li l-Artikolu 31(5) tar-Regolament jiġi emendat sabiex jitħalla perjodu raġjonevoli ta' żmien għall-Kummissjoni biex tivverifika jekk l-Istati Membri kkonformawx ma’ l-obbligi ta’ kontroll skond ir-Regolament (KEE) Nru 4045/89 u jekk meħtieġ, timponi korrezzjonijiet finanzjarji.4. Il-poteri ta’ implimentazzjoni tal-Kummissjoni skond l-Artikolu 42Huwa propost li dan l-Artikolu jiġi adattat sabiex jippermetti lill-Kummissjoni tadotta regoli ddettaljati għad-dispożizzjonijiet kollha stipulati f’dan ir-Regolament. Barra minn hekk, minħabba Artikolu ġdid dwar it-trasparenza fir-Regolament, huwa rrakkomandat li issir referenza diretta għall-Artikolu dwar il-poteri ta’ implimentazzjoni għad-dispożizzjoni dwar it-trasparenza sabiex tawtorizza l-Kummissjoni biex tadotta regoli ddettaljati ta’ applikazzjoni.5. Addattamenti tekniċiFl-aħħarnett, huwa ssuġġerit li jiġu solvuti numru ta’ problemi tekniċi iżgħar li ġew identifikati, prinċipalment dwar il-koerenza bejn it-tmexxija finanzjarja ta' l-EAFRD u t-tmexxija finanzjarja tal-Fondi Strutturali u l-finanzjament tal-miżuri ta’ intervenzjoni jekk ma tkunx iddeterminata l-ebda somma għal kull unità.-  Il-kuntest ġeneraliIt-tnaqqis ta’ pagamenti ta’ kull xahar jew intermedji huwa diġà possibbli skond il-leġiżlazzjoni attwali. Madankollu, biex tiġi indirizzata sitwazzjoni speċifika mill-proposta, hemm lok għat-titjib. Fir-rigward tat-trasparenza, żviluppi leġiżlattivi ġodda jeħtieġu li r-Regolament jiġi adattat.-  Dispożizzjonijiet eżistenti fil-qasam tal-propostaL-Artikolu 17, 27, u 42 tar-Regolament tal-Kunsill (KE) Nru 1290/2005,Artikolu 105(3) tar-Regolament (KE) Nru 1083/2006,Artikoli 30(3) u 53b tar-Regolament tal-Kunsill (KE) Nru 1605/2002.-  Il-konsistenza ma’ l-istrateġiji politiċi oħra u ma’ l-għanijiet ta’ l-UnjoniMhux applikabbli.Konsultazzjoni mal-partijiet interessati u valutazzjoni ta’ l-impatt-  Konsultazzjoni mal-partijiet interessatiMhux rilevanti għax il-proposta fil-qofol tikkonċerna r-relazzjoni bejn l-Istati Membri u l-Kummissjoni.-  Ġbir u użu ta’ għarfien espertMa kienx hemm ħtieġa ta' għarfien espert estern.-  Valutazzjoni ta’ l-impattBiex Regolament tal-Kunsill eżistenti jiġi emendat, huwa meħtieġ li jiġi adottat Regolament tal-Kunsill.Għażliet oħra, kif deskritt, ma jistgħux iservu għal dan il-għan għax m’għandhomx l-istess effett legali.Elementi legali tal-proposta-  Sommarju ta’ l-azzjoni proposta-  Introduzzjoni tad-dispożizzjoni legali dwar it-trasparenza,-  mekkaniżmu ġdid għat-tnaqqis tal-pagament ta’ kull xahar jew intermedju tal-flus tal-PAK lill-Istati Membri f’sitwazzjoni speċifika,-  applikabbilità mtejba tal-korrezzjonijiet finanzjarji għall-kontrolli ta’ wara l-pagament,-  adattamenti tekniċi.-  Bażi legaliIt-tielet subparagrafu ta' l-Artikolu 37(2) tat-Trattat li jistabbilixxi il-Komunità Ewropea.-  Il-prinċipju tas-sussidjarjetàIl-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax.-  Il-prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġuni(jiet) li ġejja/in.L-emenda fir-rigward tat-tnaqqis tippermetti għal proċedura li tikkonforma mal-biċċa l-kbira mal-proċeduri eżistenti. Fir-rigward tat-trasparenza, il-proposta tinżamm fuq livell sempliċi u ssegwi ftehim mill-Istati Membri dwar din it-tema. Għall-bqija, l-emendi għandhom jippermettu eżekuzzjoni aħjar tar-Regolament (KE) Nru 1290/2005.Il-piż amministrattiv għall-awtoritajiet reġjonali u lokali, l-operaturi ekonomiċi u ċ-ċittadini huma non-eżistenti. Il-piż amministrattiv għall-Istati Membri u l-Komunità hija minimali u l-piż finanzjarju mhuwiex ogħla minn dak tal-passat. It-trasparenza tobbliga sforz żejjed mill-Istati Membri u l-Komunità.-  Għażla ta’ strumentiStrument propost: regolament.Mezzi oħrajn ma jkunux adattati għar-raġuni(jiet) li ġejja/in.Huwa meħtieġ Regolament tal-Kunsill minħabba li l-emendi jikkonċernaw Regolament tal-Kunsill.Implikazzjoni għall-baġitIl-proposta ma għandha l-ebda implikazzjoni għall-baġit tal-Komunità.Informazzjoni addizzjonali-  Ir-revoka ta' leġiżlazzjoni eżistentiNru.Madankollu, ta’ min jinnota li fil-proposta tagħha għal Regolament tal-Kunsill li jistabbilixxi regoli għal modulazzjoni volontarja għal pagamenti diretti previsti fir-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, u li jemenda r-Regolament (KE) Nru 1290/2005[2], il-Kummissjoni pproponiet l-emenda ta’ Artikolu 42 tar-Regolament (KE) Nru 1290/2005, li huwa l-istess bħal dak stabbilit fl-Artikolu 1(8) tal-proposta attwali, u għalhekk, huwa sostitwit minn din il-proposta ġdida.2007/0045 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1290/2005 dwar il-finanzjament tal-politika agrikola komuniIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari t-tielet subparagrafu ta' l-Artikolu 37(2) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew[3],Wara li kkonsulta l-Kontrollur Ewropew għall-Protezzjoni tad-Data,Billi:1.  Fil-każ ta’ miżuri ta’ intervenzjoni li fir-rigwardtagħhomsomma għal kull unità ma tiġix determinata fi ħdan il-qafas ta’ organizzazzjoni komuni tas-swieq, ir-regoli ta’ implimentazzjoni għandhom jiġu stabbiliti, b’mod partikolari fir-rigward tal-metodu għad-determinazzjoni ta’ l-ammonti li jridu jiġu ffinanzjati, il-finanzjament tan-nefqa li tirriżulta mill-irbit ta’ fondi meħtieġa għax-xiri ( buying-in ) ta' prodotti u l-finanzjament tan-nefqa li tirriżulta mill-ħżin u,fejn huwa meħtieġ, l-operazzjonijiet ta’ pproċessar.2.  Minħabba in-natura tal-miżuri u programmi koperti bid-Deċiżjoni tal-Kunsill 90/424/KEE dwar in-nefqa fil-kamp veterinarju [4] għandha ssir dispożizzjoni li f’każijiet eċċezzjonali ġġustifkati kif jixraq, l-EAGF jista’ jiffinanzja l-ispejjeż imġarrba ta’ l-amministrazzjoni u tal-persunal fl-eżekuzzjoni ta’ miżuri u programmi bħal dawn. Billi miżuri bħal dawn ħafna drabi jinvolvu spejjeż ta’ amministrazzjoni u persunal, huwa ġġustifikat li dawn l-ispejjeż jiġu ffinanzjati mill-EAGF.3.  L-Artikolu 17 tar-Regolament tal-Kunsill (KE) Nru 1290/2005[5] jipprovdi l-proċedura li trid tiġi segwita mill-Kummissjoni biex tiddeċiedi jekk tnaqqasx jew tissospendix il-pagamenti ta’ kull xahar. L-Artikolu 27 ta’ dak ir-Regolament jipprovdi proċedura li trid tiġi segwita biex tittieħed deċiżjoni dwar is-sospensjoni jew it-tnaqqis ta’ pagamenti intermedji.4.  Skond l-Artikolu 31 tar-Regolament (KE) Nru 1290/2005, il-Kummissjoni tiddeċiedi dwar l-ammonti li jridu jiġu esklużi mill-finanzjament Komunitarju jekk issib li din in-nefqa ġġarbet b'mod li jikser ir-regoli tal-Komunità. Fil-kuntest li l-proċedura twassal għal esklużjoni mill-finanzjament tal-Komunità, il-Kummissjoni, sabiex tirrimedja din is-sitwazzjoni, tagħmel rakkomandazzjonijiet lill-Istat Membru ikkonċernat dwar il-mod kif japplika l-leġiżlazzjoni Komunitarja. Jekk l-Istat Membru jonqos milli jimplimenta dawn ir-rakkomandazzjonijiet, il-Kummissjoni għandha tieħu iktar deċiżjonijiet minbarra dawk dwar in-nefqa. Barra minn hekk, jista’ jiġi stabbilit li f’ċerti każi rakkomandazzjonijiet bħal dawn mhux se jkunu jew ma jistgħux ikunu implimentati fil-futur immedjat.5.  F'dawn iċ-ċirkostanzi l-possibilità għas-sospensjoni jew tnaqqis tal-pagamenti ta' kull xahar jew intermedji kif attwalment previst fl-Artikoli 17 u 27 tar-Regolament (KE) Nru 1290/2005 ma tipproteġġix biżżejjed l-interess finanzjarju tal-Komunità. F’dan ir-rigward, huwa kkunsidrat ta’ benefiċċju li wieħed jipprovdi għal proċedura ġdida li tippermetti li l-Kummissjoni tissospendi jew tnaqqas il-pagamenti f’sitwazzjonijiet speċifiċi f’mod iktar effettiv.6.  Sospensjoni ex-ante jew tnaqqis fil-pagamenti fil-qasam agrikolu jista' jkollhom implikazzjonjiet finanzjarji għall-Istat Membru ikkonċernat. Barra minn hekk, meta mqabbel mal-proċedura għad-deċiżjoni ta’ l-approvazzjoni tal-konformità, l-Istat Membru għandu biss possibilitajiet limitati biex jiddefendi l-pożizzjoni tiegħu fir-rigward tal-Kummissjoni. Għal dawn ir-raġunijiet il-proċedura ġdida ta’ sospensjoni jew tnaqqis tal-pagamenti għandha tintuża biss fil-każ li wieħed jew aktar mill-komponenti ewlenin tas-sistema tal-kontroll nazzjonali fil-kwistjoni ma jeżistux jew mhumiex effettivi minħabba l-gravità jew il-persistenza tan-nuqqasijiet li jkunu nstabu.7.  Għandu jiġi pprovdut li jiġi ċċarat taħt liema kundizzjonijiet tkun inammissibbli dikjarazzjoni intermedja ta' nefqa taħt il-Fond Agrikolu Ewropew għall-Iżvilupp Rurali (EAFRD) .8.  Ir-Regolament tal-Kunsill (KEE) Nru 4045/89 tal-21 ta' Diċembru 1989 dwar l-iskrutinju mill-Istati Membri fuq transazzjonijiet li jiffurmaw parti mis-sistema ta’ finanzjament mis-sezzjoni ta’ Garanziji tal-Gwida Agrikola u tal-Fond ta’ Garanziji ta’ l-Unjoni Ewropea u li qed iħassar id-Direttiva 77/435/KEE[6] jirrikjedi l-Istati Membri li jwettqu kontrolli ex-post fuq ċertu nfiq tal-politika agrikola komuni għas-sena finanzjarja "n" fil-perjodu mill-1 ta’ Lulju n+1 sat-30 ta’ Ġunju n+2. Ir-rapport lill-Kummissjoni dwar l-attivitajiet ta’ kontroll f’dak il-perjodu huwa dovut biss sa l-aħħar tas-sena n+2.9.  Huwa effettivament impossibbli għall-Kummissjoni biex tiddeċiedi dwar esklużjoni mill-finanzjament tal-Komunità fil-każ li Stat Membru ma jikkonformax ma' l-obbligi ta' kontroll skond ir-Regolament (KEE) Nru 4045/89 minħabba l-limitu taż-żmien għad-deċiżjonijiet ta’ l-approvazzjoni ta’ konformità stabbiliti fl-Artikolu 31(4) tar-Regolament (KE) Nru 1290/2005. Sabiex din il-problema tiġi ttrattata, il-limitu ta' żmien m'għandux japplika għall-ksur fl-obbligi ta' kontroll ta' l-Istati Membri skond ir-Regolament (KEE) Nru 4045/89, provdut li l-Kummissjoni taġixxi fuq ir-rapport ta' l-Istati Membri fi ħdan perjodu ta' tnax-il xahar wara li tirċievi r-rapport.10.  Minħabba li mhemmx bżonn għall-Istati Membri biex jinfurmaw il-Kummissjoni dwar il-mod li huma ddeċidew jew jippjanaw li juzaw mill-ġdid il-fondi ikkanċellati u biex jemendaw il-pjan finanzjarju għall-programmm ta' żvilupp rurali kkonċernat, it-tieni subparagrafu ta' l-Artikolu 33(4) tar-Regolament (KE) Nru 1290/2005 għandu jitħassar.11.  Sabiex jiġu allinjati r-regoli ta’ tranżizzjoni għas-Sezzjoni ta’ Gwida tal-Fond Agrikolu Ewropew ta’ Gwida u Garanzija (FAEGG), għad-dispożizzjonijiet ġodda applikabbli għall-perjodu ta’ programmi li jmiss tal-Fondi Strutturali, l-Artikolu 40(1) tar-Regolament (KE) Nru 1290/2005 għandhom ikunu emendati f’konformità ma’ l-Artikolu 105(3) tar-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) Nru 1260/1999[7]12.  Huwa meħtieġ li tiġi ċċarata l-bażi legali għall-adozzjoni ta' regoli ddettaljati għall-applikazzjoni tar-Regolament (KE) Nru 1290/2005. B’mod partikolari, il-Kummissjoni għandha tkun tista' tadotta regoli ddettaljati ta' l-applikazzjoni fir-rigward tal-pubblikazzjoni ta' informazzjoni dwar il-benefiċjarji tal-politika agrikola komuni, fir-rigward ta’ miżuri ta’ intervenzjoni fejn l-ebda somma fissa għal kull oġġett ma ġiet stabbilita fl-organizzazzjoni tas-suq komuni u fir-rigward ta’ appropriazzjonijiet li ġew ittrasferiti biex jiffinanzjaw in-nefqa msemmija fl-Artikolu 3(1)(c) ta’ dak ir-Regolament.13.  Fil-kuntest tar-reviżjoni tar-Regolament tal-Kunsill (KE) Nru 1605/2002 tal-25 ta' Gunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej [8] l-Artikoli 30(3) u 53b(2)(d) dwar il-pubblikazzjoni annwali ex-post mill-Istati Membri għall-benefiċjarji tal-fondi ġejjin mill-baġit tal-Komunitajiet Ewropej iddaħħlu fir-Regolament sabiex jimplimentaw l-Inizjattiva Ewropea tat-Trasparenza. Ir-Regolamenti speċifiċi għas-settur għandhom jipprovdu l-mezzi għall-pubblikazzjoni bħal din. Kemm il-Fond Agrikolu Ewropew ta’ Garanzija (EAGF) kif ukoll l-EAFRD jiffurmaw parti mill-baġit tal-Komunitajiet Ewropej u min-nefqa finanzjarja fil-kuntest ta’ ġestjoni konġunta bejn l-Istati Membri u l-Komunità. Ir-regoli għalhekk għandhom jiġu stabbiliti għall-pubblikazzjoni ta’ informazzjoni dwar il-benefiċjarji ta’ dawn il-Fondi. Għal dak il-għan, l-Istati Membri għandhom jiżguraw il-pubblikazzjoni ex-post annwali tal-benefiċjarji u l-ammonti li wasslu għal kull benefiċjarju taħt kull wieħed minn dawn il-Fondi.14.  Li din l-informazzjoni issir disponibbli għall-pubbliku jippermetti t-trasparenza fir-rigward ta’ l-użu tal-fondi Komunitarji fil-politika agrikola komuni u jtejjeb it-tmexxija finanzjarja soda ta’ dawn il-fondi, b’mod partikolari bit-tisħiħ tal-kontroll pubbliku tal-flus li qed jintużaw. Minħabba l-importanza enormi tal-miri segwiti, huwa ġġustifikat, fir-rigward tal-prinċipju tal-proporzjonalità u l-ħtieġa tal-protezzjoni tad-data personali, li tkun prevista l-pubblikazzjoni ġenerali ta’ l-informazzjoni rilevanti billi din ma tmurx lil hinn minn dak li huwa neċessarju f’soċjetà demokratika u għall-prevenzjoni ta’ l-irregularitajiet.15.  Ir-Regolament (KE) Nru 1290/2005 għandu għaldaqstant jiġi emendat kif jixraq,ADOTTA DAN IR-REGOLAMENT:Artikolu 1Ir-Regolament (KE) Nru 1290/2005 qiegħed jiġi emendat kif ġej:(1) Fl-Artikolu 3, jiżdied il-paragrafu li ġej:"3. Meta, fi ħdan il-qafas ta' organizzazzjoni komuni tas-swieq, ma tiġix determinata somma għal kull unità fir-rigward tal-miżura ta' intervenzjoni, l-EAGF għandu jiffinanzja l-miżura kkonċernata fuq il-bażi ta' ammonti standard uniformi madwar il-Komunità, b'mod partikolari l-fondi li joriġinaw mill-Istati Membri li jintużaw għax-xiri ( buying-in ) ta' prodotti, għal operazzjonijiet ta’ materjal ġejjin mill-ħżin u, fejn jixraq, għall-ipproċessar tal-prodotii ta’ intervenzjoni.L-imposti u l-ispejjeż rispettivi għandhom jiġu kkalkulati skond il-proċedura msemmija fl-Artikolu 41(3).”(2) Fl-Artikolu 13, jiżdied il-paragrafu li ġej:“F’każijiet eċċezzjonali ġġustifikati kif jixraq, l-ewwel paragrafu m'għandux japplika għall-miżuri u programmi koperti bid-Deċiżjoni tal-Kunsill 90/424/KEE.”(3) Jiddaħħal l-Artikolu 17a kif ġej:"Artikolu 17a Tnaqqis u sospensjoni tal-pagamenti ta’ kull xahar f’każijiet speċifiċi1. Bla preġudizzju għall-Artikolu 17, il-Kummissjoni tista’ tiddeċiedi, fi qbil mal-paragrafi 2 u 3 ta’ dan l-Artikolu, biex tnaqqas jew tisspospendi pagamenti ta' kull xahar msemmija fl-Artikolu 14 għal perjodu li jrid jiġi ddeterminat fid-deċiżjoni.2. Il-pagamenti ta’ kull xahar jistgħu jitnaqqsu jew jiġu sospiżi jekk jiġu sodisfatti l-kundizzjonijiet li ġejjin:(a) il-Kummissjoni diġà ddeċidiet permezz ta’ mill-inqas żewġ deċiżjonijiet skond l-Artikolu 31, biex teskludi n-nefqa tal-finanzjament tal-Komunità mill-Istat Membru kkonċernat għall-istess miżura u għall-istess raġunijiet;(b) ir-raġuni għall-esklużjoni msemmija fil-punt (a) hija li waħda jew iktar mill-komponenti ewlenin tas-sistema nazzjonali ta’ kontroll fil-kwistjoni ma jeżistux jew mhumiex effettivi minħabba l-gravità jew il-persistenza tan-nuqqasijiet li jkunu nstabu;(c) il-Kummissjoni tikkonkludi li l-Istat Membru ikkonċernat ma implimentax ir-rakkomandazzjonijiet tiegħu biex jirrimedja s-sitwazzjoni u mhuwiex f’pożizzjoni li jagħmel dan fil-futur immedjat.3. Qabel ma tittieħed id-deċiżjoni msemmija fil-paragrafu 1, il-Kummissjoni għandha tinforma lill-Istat Membru ikkonċernat bl-intenzjoni tagħha u tistaqsih għar-reazzjoni tiegħu fi ħdan il-perjodu ddeterminat mill-Kummissjoni skond il-gravità tal-problema u li ġeneralment ma jkunx ta’ inqas minn 30 ġurnata.Il-pagamenti ta' kull xahar jistgħu jitnaqqsu jew jiġu sospiżi permezz ta' perċentwali li jrid ikun ugwali għall-perċentwali deċiż mill-Kummissjoni fl-aħħar deċiżjoni tagħha msemmija fil-paragrafu 2(a)."(4) Fl-Artikolu 26, il-paragrafu 4 jinbidel b'dan li ġej:"4. Jekk wieħed mir-rekwiżiti stabbiliti fil-paragrafu 3 ma jintlaħaqx, il-Kummissjoni, għandha tinforma minnufih lill-aġenzija akkreditata li qed tħallas u lill-entità ta’ koordinament, fil-każ li tkun inħatret waħda. Jekk wieħed mir-rekwiżiti stabbiliti fil-punt (a) jew (c) tal-paragrafu 3 ma jiġix irrispettat, id-dikjarazzjoni tan-nefqa għandha tkun inammissibbli.”(5) Jiddaħħal l-Artikolu 27 a kif ġej:"Artikolu 27a Sospensjoni u tnaqqis tal-pagamenti intermedji f’każi speċifiċiL-Artikolu 17 a għandu japplika mutatis mutandis għas-sospensjoni u t-tnaqqis tal-pagamenti intermedji msemmija fl-Artikolu 26.”(6) Fl-Artikolu 31(5), l-punt (c) li ġej hu miżjud:“(c) ksur mill-Istati Membri ta’ l-obbligi tagħhom skond ir-Regolament tal-Kunsill (KEE) Nru 4045/89*, pprovdut illi l-Kummissjoni tinnotifika bil-miktub lill-Istat Membru dwar ir-riżultati ta’ l-inspezzjoni fi żmien 12-il xahar wara li jkun wasal ir-rapport ta' l-Istat Membru dwar ir-riżultati tal-kontrolli tiegħu tan-nefqa kkonċernata.* ĠU L 388, 30.12.1989, p. 18."(7) Fl-Artikolu 33 (4), jitħassar it-tieni subparagrafu.(8) Fl-Artikolu 40, il-paragrafu 1 jinbidel b'dan li ġej:"1. B’deroga mill-Artikoli 31(2), 32(4) u 37(1) tar-Regolament tal-Kunsill (KE) Nru 1260/1999*, somom parzjali marbuta bħala għajnuna kkofinanzjata mis-Sezzjoni ta' Gwida ta’ l-FAEGG approvata mill-Kummissjoni bejn l-1 ta’ Jannar 2000 u l-31 ta’ Diċembru 2006, li għaliha d-dikjarazzjoni tan-nefqa ċċertifikata effettivament mħallsa, ir-rapport finali dwar l-implimentazzjoni u d-dikjarazzjoni msemmija fl-Artikolu 38(1)(f) ta’ dak ir-Regolament ma ntbgħatux lill-Kummissjoni fi ħdan ta’ l-eliġibilità tan-nefqa stabbilita fid-deċiżjoni li tagħti kontribut mill-Fondi, għandha tiġi awtomatikament rilaxxata mill-Kummissjoni mhux iktar tard minn 6 xhur wara dik id-data ta’ skadenza, li tagħti lok għal ħlas lura ta’ ammonti mħallsa b’mod mhux ġustifikat.* ĠU L 161, 26.6.1999, p. 1."(9) L-Artikolu 42 huwa emendat kif ġej:(a) fil-parti introduttorja, it-tieni sentenza trid tinbidel b' dan li ġej:“Dawk ir-regoli għandhom jinkludu b’mod partikolari:”(b) il-punt 1 jinbidel b’dan li ġej:"1. il-kundizzjonijiet applikabbli għall-akkreditazzjoni ta’ l-aġenziji li jħallsu kif ukoll għall-akkreditazzjoni speċifika ta’ l-entitajiet ta’ koordinament, il-funzjonijiet rispettivi tagħhom, l-informazzjoni meħtieġa u l-arranġamenti biex issir disponibbli jew tiġi trażmessa lill-Kummissjoni;"(c) il-punti li ġejjin 8 a , 8 b and 8 c jiddaħħlu:"8 a . regoli ddettaljati dwar il-finanzjament u l-kontabilità tal-miżuri ta’ intervenzjoni fil-forma ta’ ħżin pubbliku kif ukoll nefqa oħra ffinanzjata mill-EAGF u l-EAFRD;8 b . regoli ddettaljati dwar l-obbligu ta’ l-Istati Membri biex jippubblikaw informazzjoni dwar il-benefiċjarji stabbiliti fl-Artikolu 44 a , inklużi l-aspetti marbuta mal-protezzjoni ta’ l-individwi fir-rigward tal-proċessar tad- data personali tagħhom;8 c . il-kundizzjonijiet u r-regoli ddettaljati applikabbli għall-approprjazzjonijiet li ġew ittrasferiti biex jiffinanzjaw in-nefqa msemmija fl-Artikolu 3(1)(c)."(10) Jiddaħħal l-Artikolu 44a kif ġej:"Artikolu 44aPubblikazzjoni tal-benefiċjarjiSkond l-Artikolu 53 b (2)(d) tar-Regolament (KE) Nru 1605/2002, l-Istati Membri għandhom jiżguraw il-pubblikazzjoni ex post tal-benefiċjarji ta' l-EAGF u l-EAFRD u l-ammonti li jirċievi kull benefiċjarju taħt kull wieħed minn dawn il-Fondi.Il-pubblikazzjoni għandha jkollha għallinqas:(a) għall-EAGF l-ammont maqsum f’pagamenti diretti fi ħdan it-tifsira ta’ l-Artikolu 2(d) tar-Regolament (KE) Nru 1782/2003 u infiq ieħor;(b) għall-EAFRD, l-ammont totali tal-finanzi pubbliċi għal kull benefiċjarju.”Artikolu 2Dan ir-Regolament għandu jidħol fis-seħħ fis-seba' jum ta' wara dak tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Il-Punt (10) ta' l-Artikolu 1 għandu japplika għall-infiq ta’ l-EAGF imġarrab mis-16 ta’ Ottubru 2007 u għall-infiq ta’ l-EAFRD mill-1 ta’ Jannar 2007.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell [...],Għall-Kunsill,Il-President [1] ĠU L 368,23.12.2006, p. 15.[2] COM(2006) 241 finali.[3] ĠU C …, …, p. ….[4] ĠU L 224, 18.8.1990, p. 19. Deċiżjoni kif emendata l-aħħar mid-Deċiżjoni 2006/965/KE (ĠU L 397, 30.12.2006, p. 22).[5] ĠU L 209, 11.8.2005, p. 1. Regolament kif emendat bir-Regolament (KE) Nru 320/2006 (ĠU L 58, 28.2.2006, p. 42).[6] ĠU L 388, 30.12.1989, p. 18. Regolament kif l-aħħar emendat bir-Regolament (KE) Nru 2154/2002 (ĠU L 328, 5.12.2002, p. 4).[7] ĠU L 210, 31.7.2006, p. 25.[8] ĠU L 248, 16.9.2002, p. 1. Regolament kif emendat bir-Regolament (KE) Nru 1995./2006 (ĠU L 390, 30.12.2006,p. 1).


				|

		52011PC0296

			REGOLAMENT TAL-KUNSILL li jemenda r-Regolament tal-Kunsill (KE) Nru 975/98 tat-3 ta' Mejju 1998 dwar denominazzjonijiet u speċifikazzjonijiet tekniċi tal-muniti tal-euro maħsuba għaċ-ċirkolazzjoni Proposta għal REGOLAMENT TAL-KUNSILL li jemenda r-Regolament tal-Kunsill (KE) Nru 975/98 tat-3 ta' Mejju 1998 dwar denominazzjonijiet u speċifikazzjonijiet tekniċi tal-muniti tal-euro maħsuba għaċ-ċirkolazzjoni /* KUMM/2011/0296 finali - NLE 2011/0128 */

			   	2011/0128 (NLE)
Proposta għal
REGOLAMENT TAL-KUNSILL
li jemenda r-Regolament tal-Kunsill (KE) Nru
975/98 tat-3 ta' Mejju 1998 dwar denominazzjonijiet u
speċifikazzjonijiet tekniċi tal-muniti tal-euro maħsuba
għaċ-ċirkolazzjoni
IL-KUNSILL TAL-UNJONI EUROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari, l-Artikolu 128(2)
tiegħu,
Wara li
kkunsidra l-proposta mill-Kummissjoni Ewropea,
Wara li
kkunsidra l-opinjoni tal-Parlament Ewropew,
Wara li
kkunsidra l-opinjoni tal-Bank Ċentrali Ewropew,
Billi:
(1)
Ir-Rakkomandazzjoni tal-Kummissjoni
Nru 2009/23/KE tad-19 ta' Diċembru 2008 dwar il-linji
gwida komuni għall-uċuħ nazzjonali u l-ħruġ ta’ muniti
tal-euro maħsuba għaċ-ċirkolazzjoni[1],
approvata bil-konklużjonijiet tal-Kunsill
tal-10 ta' Frar 2009, tiddefinixxi l-prinċipji komuni
għad-disinji użati għan-naħat nazzjonali tal-muniti
tal-euro fiċ-ċirkolazzjoni u għall-informazzjoni u
l-approvazzjoni reċiproka ta' dawk id-disinji.
(2)
Waqt li l-muniti tal-euro jiċċirkolaw
fiż-żona tal-euro, il-karatteristiċi tad-disinn nazzjonali
tagħhom huma ta’ interess komuni. Sabiex titħalla ssir
ċirkolazzjoni mingħajr xkiel u fl-interess taċ-ċertezza u
t-trasparenza legali, hu xieraq li jitqiesu r-regoli tar-Rakkomandazzjoni
Nru 2009/23/KE li jikkonċernaw d-denominazzjonijiet u
l-ispeċifikazzjonijiet tekniċi tal-muniti tal-euro
fiċ-ċirkolazzjoni u li dawn jingħataw forma legali vinkolanti
billi jiġu integrati fir-Regolament tal-Kunsill eżistenti (KE) Nru 975/98
dwar id-denominazzjonijiet u l-ispeċifikazzjonijiet tekniċi
tal-muniti tal-euro maħsuba għaċ-ċirkolazzjoni[2].
(3)
Il-muniti tal-euro għandhom naħa Ewropea
u naħa nazzjonali distintiva. In-naħat komuni Ewropej tal-muniti
tal-euro fihom kemm l-isem tal-munita unika kif ukoll id-denominazzjoni tal-munita.
In-naħa nazzjonali ma għandhiex tirrepeti l-isem tal-munita unika u
lanqas tad-denominazzjoni tal-munita.
(4)
Għandu jkun hemm indikazzjoni ċara
tal-pajjiż tal-ħruġ fuq in-naħa nazzjonali tal-munita
tal-euro biex tippermetti lill-utenti interessati fil-muniti jidentifikaw
malajr l-Istat Membru ta’ ħruġ.
(5)
Id-disinji fuq in-naħat nazzjonali tal-muniti
tal-euro jiġu deċiża minn kull Stat Membru parteċipanti
fil-limiti ffissati mir-Regolament preżenti u billi jitqies il-fatt li
l-muniti tal-euro jiċċirkolaw fiż-żona kollha tal-euro u
mhux biss fl-Istat Membru tal-ħruġ. Sabiex ikun żgurat li
n-naħa nazzjonali wkoll tista' tingħaraf immedjatament bħala
munita tal-euro, id-disinn għandu jkun kompletament imdawwar bit-12-il
stilla tal-bandiera Ewropea.
(6)
Sabiex ikun iffaċilitat ir-rikonoxximent
tal-muniti tal-euro fiċ-ċirkolazzjoni u sabiex tkun żgurata
kontinwità xierqa fiz-zekka, id-disinji użati għan-naħat
nazzjonali tal-muniti tal-euro regolari fiċ-ċirkolazzjoni ma
għandhomx, fil-prinċipju, jiġu mmodifikati, ħlief jekk ikun
hemm bidla tal-Kap tal-Istat imsemmi fuq il-munita.
(7)
Min-naħa l-oħra, l-Istati Membri
għandhom jitħallew joħorġu muniti tal-euro kommemorattivi
għaċ-ċirkolazzjoni sabiex jiċċelebraw avvenimenti ta'
rilevanza ewlenija nazzjonali jew Ewropea, billi l-muniti kommemorattivi li
jinħarġu b'mod kollettiv mill-Istati Membri parteċipanti kollha
jkunu riżervati għall-avvenimenti tal-ogħla rilevanza Ewropea.
Il-munita taż-żewġ euro hija l-aktar denominazzjoni adattata
għal dan il-għan, prinċipalment minħabba d-dijametru kbir
tal-munita u l-karatteristiċi tekniċi tagħha li joffru
ħarsien xieraq kontra l-iffalsifikar.
(8)
L-Istati Membri li joħorġu l-muniti
għandhom jgħarrfu lil xulxin dwar in-naħat ġodda nazzjonali
ħafna qabel id-data ppjanata tal-ħruġ. Għal dan
il-għan, l-Istati Membri li joħorġu l-muniti għandhom
iressqu l-abbozz tagħhom tad-disinji tal-muniti tal-euro lill-Kummissjoni,
li tivverifika l-konformità ma’ dan ir-Regolament.
(9)
Ir-Regolament (KE) Nru 975/98 għandu
għalhekk ikun emendat skont dan.
ADOTTA DAN IR-REGOLAMENT:
Artikolu 1
L-Artikoli Nri 1a sa 1h li ġejjin
jiddaħħlu fir-Regolament (KE) Nru 975/98.
'Artikolu 1a
Tipi ta' muniti tal-euro fiċ-ċirkolazzjoni
1. Il-muniti tal-euro
maħsuba għaċ-ċirkolazzjoni għandhom ikunu regolari jew
kommemorattivi.
2. Il-muniti tal-euro
għandu jkollhom naħa komuni Ewropea u naħa nazzjonali
distintiva.
Artikolu
1b
Assenza
tal-isem tal-munita u d-denominazzjoni tan-naħa nazzjonali
1. In-naħa nazzjonali tal-muniti tal-euro
fiċ-ċirkolazzjoni ma għandhiex tirrepeti xi indikazzjoni
tad-denominazzjoni, jew xi partijiet minnha, tal-munita. Ma għandhiex
tirrepeti l-isem tal-munita unika jew xi sottodiviżjoni tagħha,
sakemm din l-indikazzjoni ma toħroġx mill-użu ta' alfabett
differenti.
2. L-ittri fit-truf tal-munita
taż-żewġ euro jistgħu, madankollu, jinkludu indikazzjoni
tad-denominazzjoni, sakemm tintuża biss iċ-ċifra '2' jew
it-terminu 'euro' jew it-tnejn.
Artikolu
1c
Identifikazzjoni
tal-Istat Membru tal-ħruġ fuq in-naħa nazzjonali
In-naħa nazzjonali tad-denominazzjonijiet
kollha tal-muniti tal-euro għaċ-ċirkulazzjoni għandu
jkollhom indikazzjoni tal-Istat Membru li jkun ħariġhom billi
jitpoġġa l-isem tal-Istat Membru sħiħ jew fil-qosor.
Artikolu 1d
Disinn tan-naħat nazzjonali
1. In-naħa nazzjonali tal-muniti tal-euro
għaċ-ċirkolazzjoni għandha turi 12-il stilla li
għandhom jiċċirkondaw totalment id-disinn nazzjonali,
inkluża l-marka tas-sena u l-indikazzjoni tal-isem tal-Istat Membru li
joħroġ il-munita. It-12-il stilla għandhom jiġu stampati
kif jidhru fuq il-bandiera Ewropea.
2. Id-disinn għandu jintgħażel
meta wieħed iqis li l-muniti tal-euro jiċċirkolaw fl-Istati
Membri parteċipanti kollha kif imfisser fl-Artikolu 1 tar-Regolament
(KE) Nru 974/98[3].
Artikolu
1e
Bidliet
fin-naħat nazzjonali tal-muniti regolari tal-euro
għaċ-ċirkolazzjoni
1. Bla ħsara għall-Artikolu 1f,
id-disinji użati fuq in-naħat nazzjonali tal-muniti tal-euro
fiċ-ċirkolazzjoni f’denominazzjonijiet ta’ euro jew ta’
ċenteżmi ma għandhomx jiġu mmodifikati, għajr
f’każijiet fejn il-Kap tal-Istat stampat fuq munita jinbidel. L-Istati
Membri li joħorġu l-munita, madankollu, għandhom jitħallew
jaġġornaw id-disinn tal-muniti tal-euro li juru l-Kap tal-Istat kull
ħmistax-il sena biex titqies xi bidla li tkun saret fid-dehra tal-Kap
tal-Istat. L-Istati Membri li joħorġu l-muniti għandhom
jaġġornaw in-naħat nazzjonali tagħhom tal-muniti tal-euro
sabiex ikunu konformi għal kollox mar-Regolament qabel tmiem il-perjodu
tranżitorju stipulat fl-Artikolu 1h.
2. Kariga temporanja vakanti jew kariga
provviżorja tal-funzjoni ta' Kap ta' Stat ma għandhomx jagħtu
d-dritt li jinbidlu n-naħat nazzjonali tal-muniti regolari tal-euro
maħsuba għaċ-ċirkolazzjoni.
Artikolu 1f
Muniti
tal-euro kommemorattivi għaċ-ċirkolazzjoni
1. Il-muniti kommemorattivi tal-euro
għaċ-ċirkolazzjoni għandhom juru disinn nazzjonali
differenti minn dak li jidher fuq il-muniti regolari tal-euro
għaċ-ċirkolazzjoni u għandhom biss jikkommemoraw
avvenimenti ta’ rilevanza ewlenija nazzjonali jew Ewropea. Il-muniti kommemorattivi
tal-euro għaċ-ċirkolazzjoni maħruġa b’mod kollettiv
mill-Istati Membri kollha parteċipanti għandhom jikkomemoraw biss
avvenimenti tal-ogħla rilevanza Ewropea.
2. L-ittri fit-truf tal-muniti kommemorattivi
tal-euro għaċ-ċirkolazzjoni għandhom ikunu l-istess
bħal dawk fuq il-muniti tal-euro regolari
għaċ-ċirkolazzjoni.
3. Il-muniti kommemorattivi
għaċ-ċirkolazzjoni jista' jkollhom valur nominali ta' 2 euro
biss.
Artikolu 1g
Proċedura
ta' informazzjoni u pubblikazzjoni tal-bidliet tan-naħat nazzjonali
1. L-Istati Membri għandhom jinfurmaw lil
xulxin dwar l-abbozz tad-disinji tan-naħat nazzjonali l-ġodda,
inklużi l-ittri tat-truf, u tal-volum ta’ ħruġ qabel ma jkunu
approvaw formalment dawn id-disinji.
2. Għall-finijiet tal-paragrafu 1,
abbozzi ġodda ta' disinji ta' muniti tal-euro għandhom jitressqu
mill-Istat Membri li joħroġhom quddiem il-Kummissjoni, mill-inqas
sitt xhur qabel id-data ppjanata tal-ħruġ. Il-Kummissjoni
għandha tivverifika l-konformità mad-dispożizzjonijiet ta' dan
ir-Regolament mingħajr dewmien u f'mhux iktar tard minn għaxart'ijiem
tax-xogħol.
3. Jekk u meta l-Kummissjoni tqis li
d-dispożizzjonijiet ta' dan ir-Regolament ikunu onorati, għandha
tibgħat din il-valutazzjoni mingħajr dewmien lill-Istat Membru li
joħroġ il-muniti. Għandha tibgħat ukoll valutazzjoni
lill-Istati Membri l-oħra mingħajr dewmien permezz tas-sottokumitat
rilevanti tal-Kumitat Ekonomiku u Finanzjarju. Jekk Stat Membru jqis li
d-disinn mhuwiex adattat, meta jitqies il-fatt li l-muniti tal-euro jiġu
ċċirkolati fl-Istati Membri parteċipanti kollha, għandu
jinforma lill-Kummissjoni fi żmien ħamest ijiem ta' ħidma.
Il-Kummissjoni għandha sussegwentament tieħu d-deċiżjoni
finali dwar l-approvazzjoni jew it-tiċħid tad-disinn mingħajr
dewmien.
4. Jekk u meta
l-Kummissjoni tqis li d-dispożizzjonijiet tar-Regolament preżenti
mhumiex onorati, għandha tinforma mingħajr dewmien lill-Istat Membru
li joħroġ il-muniti, li min-naħa tiegħu għandu jressaq
disinn ġdid.
5. L-informazzjoni rilevanti kollha dwar
id-disinji ġodda tal-muniti nazzjonali għandha tiġi ppubblikata
f’Il-Ġurnal Uffiċjali tal-Unjoni Ewropea.
Artikolu 1h
Dispożizzjonijiet
tranżitorji
L-Artikoli 1b, 1c u 1d kif ukoll
l-Artikolu 1f(2):
a) ma għandhomx japplikaw
għall-muniti tal-euro għaċ-ċirkolazzjoni li
nħarġu qabel id-dħul fis-seħħ tar-Regolament
tal-Kunsill (UE) Nru ... [in-numru tar-Regolament emendatorju
preżenti li għandu jiddaħħal meta jiġi adottat],
b) matul il-perjodu tranżitorju li
jintemm 10 snin wara d-dħul fis-seħħ tar-Regolament
tal-Kunsill (UE) Nru ... [in-numru tar-Regolament emendatorju
preżenti li għandu jiddaħħal meta jiġi adottat],
ma għandhomx japplikaw għad-disinji li diġà qed jintużaw
b'mod legali għall-muniti tal-euro fiċ-ċirkolazzjoni meta
jidħol fis-seħħ dak ir-Regolament'.
Artikolu
2
Dħul
fis-seħħ
Dan ir-Regolament għandu jidħol
fis-seħħ fl-għoxrin jum mill-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot fl-intier
tiegħu u japplika direttament fl-Istati Membri, skont it-Trattati.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 9, 14.1.2009, p. 52.
[2]               ĠU L 139, 11.5.1998, p. 6.
[3]               ĠU L 139, 11.5.1998, p. 1.